ועדת הכלכלה, כנסת 20, פרוטוקול מספר 650, 2018-01-01 13:30

איתן כבל: שלום לכולם, גברתי מנהלת הוועדה, יועצת משפטית, רשמת, חבריי חברי הכנסת, אורחים נכבדים.

איתן כבל: אני שמח לפתוח סוף סוף את הדיון בנושא תקנות המועצה לענף הלול (כללים בדבר מכסות לייצור ביצי מאכל לשיווק בשנת 2018), התשע"ח-2017.

איתן כבל: אבל לפני כן, ברשותכם, ארצה לומר כמה מילים.

איתן כבל: העובדה שזו איננה הפעם הראשונה שאנחנו מקבלים את התקנות אחרי הדקה התשעים, היא חוצפה.

איתן כבל: אני כבר לא מדבר ברמה של: תראו, נראה.

איתן כבל: היא חוצפה.

איתן כבל: זה לא משנה מי אשם בזה, לא אשם בזה.

איתן כבל: היא פשוט חוצפה.

איתן כבל: היא זלזול בנו, בוועדה שעסוקה מעל ומעבר.

איתן כבל: אני לא עובד אצל אף אחד, לא אצל משרד החקלאות שיש לו רשימה של פאקים שמוטלים פה לפתחנו.

איתן כבל: אני לא מוכן לזה יותר.

איתן כבל: העובדה שאני לא יכול לזרוק את האנשים האלה לרחוב, לא יכולה להיות רועץ במערכת יחסים המתקיימת בינינו.

איתן כבל: היא לא יכולה.

איתן כבל: גברתי, אני מבקש להוציא מכתב למנכ"ל משרד ראש הממשלה ולמזכיר הממשלה שאני לא מוכן יותר שמישהו פה יוחזק ככן בערובה.

איילת נחמיאס ורבין: איתן, אבל כל שנה אנחנו אומרים את זה.

איתן כבל: אני זכרתי, ולמרות זאת אמרתי.

איילת נחמיאס ורבין: - - - מה נעשה?

איתן כבל: איילת, זה לא עוזר לי.

איתן כבל: אני לא מתכוון לעלות על הגג ולקפוץ, אני רק שם את הדברים.

איתן כבל: יש רגעים שאתה במצב של חוסר אונים.

איתן כבל: זה בדיוק מה שאני מציג.

איילת נחמיאס ורבין: נכון.

איתן כבל: אני יודע, לא צריך לדרוך עליי עוד יותר בעניין הזה.

איילת נחמיאס ורבין: - - - בצערך.

איתן כבל: אבל זה לא עוזר לי.

איתן כבל: יש רגעים שלפעמים עדיף לא להגיד כלום מעבר למה שאנחנו אומרים.

איתן כבל: אני אומר את זה באמת כי אני מודע לסיטואציה הזו שבעצם שאני מעלה את העניין הזה אני מבזה אותנו.

איתן כבל: אבל זו המציאות, ולא רק בזה.

איתן כבל: הנקודה השנייה שאני רוצה לשים אותה כאן על השולחן היא מערכת היחסים המתקיימת בין מנכ"ל החקלאות לבין מנכ"ל מועצת הלול.

איתן כבל: כל עוד הם לא הזמינו האחד את השני לארוחת שבת, זה לא ענייני וגם לא איכפת אם יאהבו את זה, לא יאהבו, סומכים זה על זה.

איתן כבל: זה לא מעניין אותי.

איתן כבל: כשהעניינים הופכים להיות כאלה שפוגעים בתפקוד ובמערכת היחסים עם החקלאים, המגדלים, וכל המערכת, זה עד כאן, עד כאן.

<קריאות: חזק וברוך, ישר כוח.

איתן כבל: אני גם מתכוון לשוחח עם שני המנכ"לים המכובדים, וצריך לשים לזה סוף.

איתן כבל: זה פשוט לא יכול להיות.

איתן כבל: אני אומר שוב, כל עוד זה לא פוגע בצדדים המקצועיים אין לי עניין.

איתן כבל: אני לא גננת של אף אחד, זה גם לא מענייני.

איתן כבל: אבל זה כבר לא במקום הזה.

איתן כבל: זה בא לידי ביטוי בהתכתבות.

איתן כבל: אנשים שכחו שמאחורי כל זה יש גם כן אנשים, יש עניינים, סביב הנושא הזה של הביצים לתעשייה.

איתן כבל: אל תטעו, אני קורא הכול.

איתן כבל: אני רואה הכול.

איתן כבל: אתה כבר לא יודע מה נכון, מה לא נכון, מה צריך לעשות, איך צריך לקדם את הדברים.

איתן כבל: אני אומר את זה בצורה מאוד מאוד ברורה.

איתן כבל: אני לא מתכוון שנעבור על אף אחד מהדברים האלה לסדר היום.

איתן כבל: גברתי, תביא לחתימתי את כל אחד מהדברים האלה ונעשה לזה סוף.

איתן כבל: זה מעבר לעובדה שיש כאן אנשים להם ישיבת סיעה והם צריכים ללכת עוד מעט.

יעל כהן-פארן: רק שתדע שיש לנו רביזיה במרכולים.

איתן כבל: זה לא משנה, לא המתנו לרביזיה.

איתן כבל: אני צריך לשבת פה כדי למצוא את הזמן.

איתן כבל: אני רוצה להזכיר שאתמול היה היום האחרון, ואנחנו התחבטנו בשאלה הזו שנוגעת לעובדה, ואתה יודע את זה, ד"ר אסף לוי, שמנקודת המבט שלי יכול היה להיות כאוס, עלול היה תיאורטית להיגרם לכאוס.

איתן כבל: זה שהוא לא קורה, ברוך השם.

איתן כבל: מי שינסה לשחק ולנצל את 24 השעות האלה או פחות מכך כדי לשחק פה משחקים, יידע שזה לא יעבור לו.

איתן כבל: אני לא יודע אם זה מתקיים, אבל אני אומר את הדברים האלה למען הסר כל ספק, ד"ר אסף לוי.

איתן כבל: אני לא מתכוון בשום פנים ואופן, ואני מודיע כאן קבל עם ועולם, אני לא בדיוק בראש עכשיו לעבור פה את חפירות 1914.

איתן כבל: יש תקנות, על רובן יש הסכמות.

איתן כבל: יש כמה נקודות שצריך לתת עליהן את הדעת.

איתן כבל: נמצאים כאן תנו לחיות לחיות ואנונימוס שרוצים להעלות את העניין של הלולים החדשים במסגרת ההקצאות החדשות.

איתן כבל: אני לא מתכוון שמישהו ירים את קולו עליהם.

איתן כבל: הם יציגו את הדברים שלהם ונקבל כאן את ההחלטות.

איתן כבל: שנית, יש עוד כמה עניינים של האם התוספות תהיינה לרוחב, האם תהיינה בעוד זמן, האם זה נותן את המענה למחסור שכבר צפוי במשק, בוודאי בתקופה הקרובה, ובוודאי ובוודאי לפסח הקרוב, שחלקו לא תלוי חס וחלילה במי מהאנשים שיושב כאן אלא גם בעיות שמתקיימות עקב מחלות בחוץ לארץ.

איתן כבל: אני אומר את הדברים כאן בצורה מאוד ברורה.

איתן כבל: המחלוקת - ותקן אותי, אסף - היא על נקודה אחת או שתיים שצריך פה לקבל את הכרעת הוועדה.

איתן כבל: שוב, ואני אומר את זה, יוסי אדוני חברי, ואני אומר את זה לחברים האחרים, מי שירים את קולו אני פשוט מעיף אותו.

איתן כבל: אני רוצה דיון מכובד.

איתן כבל: אתם יודעים שאני לא עושה חשבון לאף אחד מכם.

איתן כבל: לא למשרד החקלאות ולא לכם, אלא לעניין עצמו.

איתן כבל: אם אנחנו נצליח להשתכנע בעניין הזה ואחר, הדברים יקודמו.

איתן כבל: לא - לא.

איתן כבל: אתם כבר מכירים את זה ויודעים.

איתן כבל: אני נחשב לידיד גדול שלכם, אל תקלקלו לי את זה.

איתן כבל: בסדר?

איתן כבל: אז בבקשה, הדברים ברורים והם הונחו לפתחנו.

איתן כבל: תודה רבה לכם.

איתן כבל: אסף, בבקשה.

<אסף לוי: אני אציג את העיקר, ואת ההקראה תעזור לי עו"ד זנזורי.

<אסף לוי: צהריים טובים קודם כל, אדוני היושב-ראש, גברתי מנהלת הוועדה, חברי כנסת.

<אסף לוי: אנחנו נתייחס בקצרה, ברשותך, לפתיח שלך.

<אסף לוי: ברור לנו שהמצב לא היה מצב סביר ולא היה מצב תקין.

<אסף לוי: אנחנו נעשה ככל שאנחנו יכולים - - -

יעל כהן-פארן: אבל זה כל שנה.

<אסף לוי: תנו לי בבקשה לסיים את הסיפא.

<אסף לוי: הרבה מהסעיף השני שלך השפיע על הסעיף הראשון.

<אסף לוי: יש יחסים עכורים, יחסים של אי-אמון, בין ראשי המשרד לבין ראשי המועצה והנתונים - דבר שגרר לא מעט את קיום התקנות ואת הכיוון שאנחנו ביקשנו להתקדם.

<אסף לוי: היתה לנו עוד בעיה שחיכינו עד הדקה ה-99 להחלטת ממשלה של עדיפות לאומית שהיתה הבסיס ללא מעט סעיפים שבסוף נאלצנו למחוק אותם.

<אסף לוי: אני אבקש מהוועדה שברגע שהממשלה תאשר את 667 החדש אנחנו נגיש סט תקנות נוסף שמתקן את מה שהורדנו.

<אסף לוי: בכוונתנו לא לוותר על הדברים שביקשנו ולקדם אותם לכשיהיה לנו הבסיס החוקי.

איתן כבל: ד"ר אסף לוי, אני עוד לא עסקתי בעובדה שאתה רק העלית אותה, שהוועדה הזו יוצאת מגדרה כדי לקדם את כל העניינים שנוגעים לקו גדר.

איתן כבל: הממשלה שזו האחריות שלה, לא שלנו , עד לרגע זה - - -.

איתן כבל: סיפור הגדר לא נפל עליהם בהפתעה, לא שמו את הגדר לפני שבוע.

<אסף לוי: ההחלטה לא פגה לפני, היא פגה כבר ביולי, ואתה צודק.

<אסף לוי: אני עושה ככל שידי משגת כדי לטפל בזה.

איתן כבל: פשוט חוצפה.

איתן כבל: גברתי, אני מתכוון גם בזה.

איתן כבל: נוציא מכתב לראש הממשלה ולמנכ"ל משרד ראש הממשלה.

איתן כבל: לא מעניין אותי, מצדי שיזרקו את המכתבים שלי לפח.

איתן כבל: אנחנו לא נעבור על זה לסדר היום.

איתן כבל: זו פשוט חוצפה.

יצחק וקנין: איתן, אם אנחנו בוועדת הכספים לא היינו גומרים את הנחות המס, עד היום הממשלה היתה מתברברת.

איתן כבל: אסף, בבקשה.

<אסף לוי: בעיקר התקנות האלה באות להסדיר את התכנון בענף ההטלה לשנת 2018.

<אסף לוי: היקף התכנון ב-2017 היה כ-2 מיליארד 250.

<אסף לוי: אנחנו מבקשים בתקנות האלה להגדיל בערך כ-2%.

<אסף לוי: אבל את ההגדלה הזו לתת ליצרנים חדשים לפי כמה קטגוריות.

<אסף לוי: חלקם כן מופיעים בתקנות האלה, חלקם אנחנו שומרים לכשתהיה החלטת ממשלה.

<אסף לוי: אבל הכמות שלהם נשמרת ומופיעה בתקנות האלה.

<אסף לוי: אני מכיר את הוויכוח ואת הדיון עם נציגי החקלאים האם צריך להגדיל גם לקיימים.

<אסף לוי: ברשותך, בפתח דבריי אתייחס לזה שגם אם התוספת תינתן עכשיו, 2% או 3% או 4%, ליצרנים קיימים אנחנו לא נראה את זה בחודשים הקרובים.

<אסף לוי: אורך חיי להקה הוא כ-24 חודש.

איתן כבל: אבל בטוח שאם אתה מוסיף את זה לאחרים, שלא תראה את זה.

<קריאה: עוד שנים לא תראה את זה.

איתן כבל: חבר'ה, שקט.

איתן כבל: סליחה, רק הזכרתי את זה לפני דקה.

איתן כבל: אני לא מדבר שוטף?

איתן כבל: ביקשתי עזרה או שמישהו יידחף אותי?

איתן כבל: אל תפריעו, אני רוצה היום שקט בדיון הזה.

איתן כבל: ניתן לכל אחד להגיד את הדברים שלו הכי ברור.

<אסף לוי: התוספת הזו לא תשפיע על התקופה הקרובה.

<אסף לוי: לתקופה הקרובה אנחנו ניתן פתרונות אחרים.

<אסף לוי: התקופה הזו היא כבכל שנה.

<אסף לוי: בחורף התרנגולות מטילות פחות.

<אסף לוי: יש כמה רעיונות שהועלו גם על ידי המועצה, גם פתרונות פה בתקנות, ואנחנו ניתן לזה את הדעת.

<אסף לוי: אתייחס עכשיו לכל סעיף וסעיף.

איתן כבל: תודה, אסף.

איתן כבל: ראשון הדוברים יעל כהן פארן, בבקשה.

יעל כהן-פארן: תודה.

יעל כהן-פארן: אדוני, קודם כל אני מצטרפת לזעם שלך, ואני לא יכולה להגיד את זה יותר טוב ממך, על זה שהדברים מגיעים עוד ב-1.1.

יעל כהן-פארן: כשראיתי את הדיון הזה אמרתי: אה, זה כבר לא סוף דצמבר אז לא כל כך דחוף להם.

יעל כהן-פארן: אם זה לא כל כך דחוף וזה יכול לחכות ל-.1.1, אז אולי אפשר לעשות על זה דיון.

יעל כהן-פארן: אני מסתכלת על זה ויש פה 18 עמודים.

יעל כהן-פארן: אני לא יודעת מתי בדיוק נקרא את זה.

יעל כהן-פארן: זה עשרה עמודים של תקנות ועוד שמונה עמודים של נספחים.

יעל כהן-פארן: האם אתה מתכנן שנשב פה בדיון עד הערב?

יעל כהן-פארן: אני רוצה להזכיר שיש גם הלוויה.

איתן כבל: להלוויה כבר לא אצליח ללכת.

יעל כהן-פארן: גם בשעתיים אם קוראים רצוף ובלי שום הערות, לא מספיקים 18 עמודים.

יעל כהן-פארן: אני לא רואה איך זה קורה.

יעל כהן-פארן: אם זה יכול היה לחכות ל-1.1, כנראה שזה יכול לחכות עוד כמה ימים.

יעל כהן-פארן: השמיים לא יפלו, לא יקרה שום דבר לתרנגולות.

יעל כהן-פארן: כבודן במקומן מונח.

יעל כהן-פארן: הן נמצאות בלולים שלהן, הכול בסדר.

יעל כהן-פארן: עוד שלושה-ארבעה ימים של דיון רציני.

<קריאה: הבעיה היא שלא מכירים את הבעיה.

איתן כבל: סליחה.

יעל כהן-פארן: אני רוצה לומר עכשיו משהו עקרוני.

יעל כהן-פארן: בסופו של דבר, מדובר פה בתוספת שתכלול, כמו שאני מבינה, משהו כמו 130,000 מטילות חדשות שבשבילן יצטרכו להקים תשתיות, יצטרכו להקים להן לולים, נכון?

יעל כהן-פארן: ההצעה שלי להוסיף שאלה יהיו רק בלולים ללא כלובים.

יעל כהן-פארן: העלויות הן ממש לא יותר גבוהות של לולים המוגדלים שאמורים להיות מאובזרים וכו' לפי התקנות החדשות שעוד לא עברו, אבל אתם אמורים לעמוד ב-750 ס"מ וכו' מינימום לכל מטילה.

יעל כהן-פארן: בסופו של דבר, אנחנו לא יכולים לחזור לאחור.

יעל כהן-פארן: ישראל צריכה להתקדם, המטילות, המשק החקלאי הזה צריך להתקדם.

יעל כהן-פארן: הוא לא יכול להישאר בשנות העשרים והשלושים של המאה הקודמת.

יעל כהן-פארן: אם באירופה יש מדינות עם 100% ו-90% ומשהו של לולים ללא כלובים , גם ישראל צריכה להתחיל לצעוד לשם.

יעל כהן-פארן: אני קוראת לך שבתקנות האלה רק התוספות החדשות.

יעל כהן-פארן: אני לא מכריחה אתכם לקחת את כל מה שקיים ולהחליף עדיין.

יעל כהן-פארן: זה יצטרך הרבה יותר תקצוב.

יעל כהן-פארן: אבל רק מי שמקבל תוספת - שיבנה את זה ללא כלובים.

יעל כהן-פארן: תודה רבה.

<קריאה: ישר כוח.

איתן כבל: תודה, גברתי.

איתן כבל: חיים ילין, בבקשה.

חיים ילין: כבוד היושב-ראש, אני לא זקנתי כמוך בכנסת.

חיים ילין: אבל תאמין לי ש-18 עמודים אם אתה רוצה עד 16:00 על כל הערה שתהיה פה, נראה לי הזוי לחלוטין.

חיים ילין: אבל זכותך המלאה לקבל החלטות גם היום.

חיים ילין: אני לא יודע אפילו איך תיעשה הגדלת המכסה, וכל הבעיות הניהוליות שיכולות להיות גם פה בקבלת המכסה.

חיים ילין: אבל אני חייב להגיד, ואמרתי את זה לד"ר אסף.

חיים ילין: אבל אני לא חושב שהוא אשם כי בסוף יש תמיד שר למעלה.

חיים ילין: אני חשבתי לתומי שביום חמישי היינו צריכים להתפלל ביחד גם לגשם וגם למכסות הביצים ולנסות לסגור את העניין כי הגשם הגיע אבל מכסות הביצים עדיין לא הגיעו.

חיים ילין: אני אגיד שני דברים.

חיים ילין: אני חושב שבסופו של דבר צריך לשבת, ואתה הזכרת את זה.

חיים ילין: אני אומר את זה, קודם כל, לכל מי שמגדל לולים בצפון.

חיים ילין: מי שמכיר אותי יודע שאני לא מהפוליטיקאים שאומר את הדברים שאתם רוצים לשמוע.

חיים ילין: כשאני מגיע לצפון ואני שומע שאב ובן - כל אחד מחזיק בלול, ושניהם ביחד לא מסוגלים לעשות לול משותף אני אומר שפשטנו את הרגל.

חיים ילין: אפשר להאשים את כל הממשלה, את הממשלות לשעבר, ואת כל מי שיהיה גם.

חיים ילין: אם אנחנו לא מסתדרים כחקלאים ביחד אז מה אנחנו מצפים מאחרים?

חיים ילין: הם נכנסים לנו בין החריצים.

חיים ילין: במקום להוציא את כל הלולים מחלקות א' וב' שלכם החוצה מהמושבים ולבנות שם בתים, מה אתם עושים?

חיים ילין: לא, הלולים יישארו שם.

חיים ילין: לא מזיזים אותם.

חיים ילין: זה אני אומר לכם בלי קשר.

חיים ילין: אנחנו חייבים להעיף את הלולים משם, לקבל מענקים של 80% ו-90%, ושהאוצר ישים את היד בכיס.

חיים ילין: לא יעזור שום דבר.

<קריאות: ישר כוח.

חיים ילין: אבל אתם צריכים להסכים לעשות את המעבר הזה כי עד עכשיו לא מצאתי אפילו מושב אחד שמוכן לעשות את זה.

<קריאות: לא נכון.

<קריאות: למה?

<קריאות: למה?

<קריאות: יש הסכמה גורפת.

חיים ילין: אני אומר לכם את הדברים כמו שהם.

חיים ילין: אם בחודשיים האחרונים השתנו הדברים, אני איתכם.

חיים ילין: מה קרה?

חיים ילין: וקנין העלה פה חוק.

חיים ילין: לא הצליח, הוא צריך הסכמות של כולם.

חיים ילין: אם אתם תהיו מאוחדים בזה לקבל מענקים ולצאת החוצה, נוכל באותה משבצת גם לבנות ולהרחיב את היישוב במקום הלולים, וגם לקבל מענקים לשם.

<קריאה: בלי לפגוע במחיר הביצה.

איתן כבל: חבר'ה, האם אתה חושב שאם אתה מדבר מאחורי השפם אני לא רואה?

חיים ילין: אני לא דיברתי על לפגוע, עוד לא דיברתי על התקנות.

חיים ילין: אני בא אליכם מה צריך לעשות כי כל הזמן מה אנחנו עושים, כבוד היושב-ראש?

חיים ילין: אנחנו כל הזמן מתבצרים בעמדות.

חיים ילין: הצלחנו לקבל את המכסה אז אנחנו מבסוטים.

חיים ילין: וואלה, יש לנו עוד שנה שקט.

חיים ילין: מה יקרה בשנה הבאה?

חיים ילין: אותו דיון.

חיים ילין: אתם כבר כל שנה פה באותו דיון.

חיים ילין: חייבים פעם אחת להעיף את הרפורמה הזו לקיבינימט, לבנות את הלולים, לקבל את המענקים, ושהאוצר יבוא ויגיד שהוא שם את הכסף.

חיים ילין: הם יאחדו את הלולים, יוציאו אותם פנימה.

חיים ילין: כחלון יהיה מבסוט שסוף סוף אפשר לבנות בתוך המושבים שם לבנים, לנכדים, ולכל מי שאתם רוצים, וגם ייתן מענקים.

<קריאה: שיהיה לבנים ולנכדים .

<קריאה: חיים, בינתיים כולם עוזבים.

איתן כבל: מה שמך?

<קריאה: עמי.

איתן כבל: נראה שהולכת לנו להיות מערכת יחסים מופלאה.

<קריאה: לא.

<קריאה: אתה אוהב אותי גם ככה, גם לפני - - -

איתן כבל: אבל הפעם הזאת אני קצר, כבל קצר היום, אז בבקשה.

חיים ילין: ועכשיו התקנות של המכסות, כבוד היושב-ראש.

חיים ילין: בסוף צריך לסנכרן את כל המערכת הזו.

חיים ילין: אני לא בטוח שאפשר לעשות את זה היום.

חיים ילין: אבל צריך להתנות את זה במענקים, וצריך פעם אחת להוציא את הרפורמה.

חיים ילין: לא יכול להיות שיש לנו ניסיון ברפורמת הרפת שהצליחה בצורה בלתי רגילה והיא עד היום נותנת רווחיות בלתי רגילה לכל מי שהתאחד במשק המשפחתי ולכל הקיבוצים שהתאחדו, ואתם לא לומדים.

חיים ילין: אתם תשימו את זה שם, תזרקו את תפוח האדמה הלוהט הזה פעם אחת לאוצר.

חיים ילין: תגידו: כן.

חיים ילין: בואו נראה עכשיו את האוצר.

חיים ילין: נצא כולנו ביחד מאוחדים נגדם.

<קריאה: יש משא ומתן - - -

איתן כבל: אדוני, הזיכרון ההיסטורי שלי בעניין הזה קצת יותר טוב משלך .

איתן כבל: אני רוצה להזכיר שמי שעצר את זה בזמנו בוועדת החינוך של הכנסת הייתי אני, אז אנא.

חיים ילין: כבוד היושב-ראש, משפט סיכום.

חיים ילין: אני שמעתי היום בבוקר בדרך את קהלת.

חיים ילין: יכול להיות שהם מבינים או שתיים לכל מיני דברים, אבל הם לא מבינים מה זה מונופול כנראה במדינת ישראל.

חיים ילין: מהרגע שלא יהיו פה מכסות, שני אנשים יקנו את כל מדינת ישראל ואת כל הביצים.

חיים ילין: זה יהפוך להיות מונופול והם ישתלטו על השוק.

חיים ילין: זה מה שהייתי עושה אם מחר מבטלים את מכסות החלב.

חיים ילין: ועם הפטם, אדוני, כבוד היושב-ראש, יש לך מספיק ניסיון.

חיים ילין: תראה מה קורה.

חיים ילין: בסופו של דבר, צריך למצוא את הדרך האופטימלית בין כולם ולהוציא את הענף הזה שנמצא על גבולות מדינת ישראל וגם שומר על מדינת ישראל ועל החקלאות.

חיים ילין: תאמין לי, הייטק לא יביאו לשם.

חיים ילין: אנחנו רוצים להיות אנשים שמעבדים את האדמה ומחוברים לאדמה.

חיים ילין: אני מודה לכם מאוד.

איתן כבל: תודה, אדוני.

איתן כבל: חיים, אני רוצה לומר לך כמה משפטים לפני שאתה הולך.

איתן כבל: לצערי, הסיפור הזה של הלולים נופל בין הכיסאות.

איתן כבל: ראשית, כי נכון לרגע זה משרד החקלאות שצריך להוביל את המהלך הזה לא באמת נרתם לעשות את השינוי.

איתן כבל: נכון להיום, ההצעה, אלא אם כן היא שונתה ואני לא יודע לומר את זה מאז הדיון בוועדת החינוך של הכנסת, שנכון לרגע זה, חברות וחברים, האופן שבו מניחים את השינויים בכלובים יגרום לכך שהמשק המשפחתי באופן סופי יקרוס.

איתן כבל: אני אמרתי כאן, כל עוד אני פה - יבואו אחריי, יעשו מה שרוצים - אני לא אאפשר שהמשק המשפחתי ימשיך להיפגע.

איתן כבל: נכון לרגע זה, כל המדיניות כפי שהיא מתנהלת או כמעט כולה, גורמת ומובילה לכך שהמשק המשפחתי הולך ומצטמצם.

איתן כבל: לכן, אני אומר את זה כך.

איתן כבל: אני זה שנלחם לכך, וזוכרים פה וולפסון וזה, שאני רוצה שיהיו הלולים החדשים ביותר.

איתן כבל: אולי לא כמו שוולפסון חולם - להסתובב עם הכנפיים ובתוך הזה ושכל אחד - אבל שיהיה שינוי דרמטי.

איתן כבל: חברות וחברים, אני לא מציע שאנחנו נשלח תמונות מהלולים לאזרחי ישראל.

איתן כבל: לא כולם, חס וחלילה.

איתן כבל: אנחנו יודעים את זה, יש גם לולים היום מאוד מאוד.

איתן כבל: אבל חלקם הגדול של בעלי יכולת, אגב.

איתן כבל: אלה שאנחנו מבקשים לעמוד מאחוריהם ולסייע להם, לא יכולים.

איתן כבל: זה לא שהם לא רוצים.

איתן כבל: גם הם רואים את הדברים בעיניים כלות והיו רוצים לגרום לכך שיהיה שינוי.

איתן כבל: אסף, לכן אני מבקש - אם תוכלו.

איתן כבל: אנחנו נוציא מכתב שאנחנו נבקש לקבל מהם תזכורת איפה הנושא של הטיפול בלולים עומד.

איתן כבל: יכול להיות שנביא את זה במסגרת חוק ההסדרים החדש.

<אסף לוי: זה שם.

איתן כבל: קיים?

איתן כבל: זה מתקדם?

חיים ילין: לא הוציאו אותו מחוק ההסדרים?

<אסף לוי: הוציאו, ויחזור אם יהיה הסכמות.

חיים ילין: כבוד היושב-ראש, רוצים לנקות את חוק ההסדרים, בצדק.

חיים ילין: אבל דווקא לנקות - - -

<קריאה: זה נכון, אבל אם יהיו הסכמות.

חיים ילין: בדיוק.

איתן כבל: צביקה, אסף, חברות וחברים, אני רוצה לדבר איתכם אחרי זה.

איתן כבל: הסכמות לא יהיו גם עוד - - -.

איתן כבל: יש הבדל בין לבוא ולהתווכח בוועדה ולהגיד: נשאר זה וזה וזה והוועדה תכריע לכאן או לכאן, או שיש פה בעיות יסוד עמוקות.

איתן כבל: אני מקווה שאני טועה.

<קריאה: אתה טועה.

איתן כבל: בסדר.

איתן כבל: אוקיי, צביקה.

איתן כבל: אמרתי את הדברים.

איתן כבל: אני שם אותם פה על השולחן.

איתן כבל: פולקמן, אתה רוצה להתייחס

רועי פולקמן: לא כרגע.

איתן כבל: איתן, אתה רוצה להתייחס?

איתן ברושי: כרגע לא.

איתן כבל: לא חייבים.

איתן כבל: אוקיי, תודה.

איתן כבל: אדוני, בבקשה.

יצחק וקנין: אני תמיד אומר גילוי נאות בתחילת הישיבה.

יצחק וקנין: אני מגדל ביצים, חי בקו העימות.

יצחק וקנין: האמת שבאמת יש התקדמות גדולה בנושא הרפורמה שיש סיכוי שהיא תצא לפועל בשנה הזו.

יצחק וקנין: לפי מה שאני יודע, לפי מה שאני מדבר גם עם אנשי האוצר, אנשי משרד החקלאות, יש סיכוי גדול שהנושא הזה ילך קדימה.

יצחק וקנין: אני מציע כדי לקדם את הדברים ואולי אפילו לגמור את הנושא הזה היום ואת כל תקנות של המועצה שנתחיל להקריא את זה ונעיר הערות לפי הסעיפים כדי שנוכל לסיים את זה עוד היום.

יצחק וקנין: אני חושב שאפשר להתגבר על כל הבעיות שהועלו ויש ויכוחים.

יצחק וקנין: חבל על הזמן פשוט.

איתן כבל: תודה, אדוני.

איתן כבל: אני רק רוצה מאסף, ברשותך, לפי מה שאתה רואה, ולאחר מכן אבקש ממנכ"ל המועצה.

איתן כבל: אנא, כדי שנדע, לפני שאני מתכנס פנימה, שים לי את הוויכוח המרכזי או אחד שניים שמתקיימים נכון לרגע זה כדי שלא כולנו נבלבל את המוח.

איתן כבל: בבקשה.

<אסף לוי: ככל שידוע לי גם העברתי לוועדה את הנייר שהמועצה העבירה בהתייחסות מפורטת על כל הערה שלהם.

<אסף לוי: כרגע הדיון הוא לאן 2% הולך אם לחדשים או לקיימים בווריאציה כזאת או אחרת.

<אסף לוי: אנחנו מבקשים לפתור בעיה וטרינרית חמורה של בריאות האוכל ובריאות הציבור.

<אסף לוי: כיום אסור לגדל עופות משלוחות שונות של הטלה ופטם במרחק 300 מטר.

<אסף לוי: במצב הקיים מאפשרים את זה כי אי אפשר לפגוע בפרנסה.

<אסף לוי: לכן את רוב המכסות החדשות אנחנו מבקשים להקצות למגדלי פטם שנמצאים סמוך למגדלי הטלה שיחליטו לעזוב את הפטם ויעברו להטלה.

<אסף לוי: זה עיקר המחלוקת שנדבר עליה.

<אסף לוי: יש עוד סעיף על כפל גידול שבו פתרנו את הבעיה ב-2017.

<אסף לוי: כשנגיע לסעיף אני - - - אבל זה ככל הידוע לי, הדברים העיקריים.

<אסף לוי: בשאר הדברים אין לנו מחלוקת כי אין עדיפות לאומית.

חיים ילין: כשאתה מדבר על מחלוקת – מול מי?

<אסף לוי: מול המועצה.

איתן כבל: הבנו.

איתן כבל: האם לאדוני המנכ"ל יש לומר משהו מעבר למה שד"ר אסף לוי אמר?

<שמואל לויט: אין לי הערות נוספות.

<שמואל לויט: המועצה העבירה, וזכותו של משרד החקלאות לקבל או לא לקבל את המלצות המועצה.

<שמואל לויט: המועצה הייתה סבורה שנדרשת תוספת של 2% רוחבית.

<שמואל לויט: אני מבין שכרגע מדובר על פשרה ללכת על אחוז אחד, וזה חשוב לא בגלל שזה יעזור לפסח כמו שאנחנו כבר מסתכלים על ראש השנה.

חיים ילין: אחוז רוחבי ועוד אחוז?

חיים ילין: לחלק את שני האחוזים?

איתן כבל: תכף נדבר.

איתן כבל: אני רק רציתי לנעוץ את הפערים.

איתן כבל: זה הכול.

<שמעון ביטון: - - -

איתן כבל: לא פותח.

איתן כבל: נתעסק בסעיפים.

<שמעון ביטון: בהמשך לדבריו של השר.

איתן כבל: לא, נשמה.

איתן כבל: תן לי.

<שמעון ביטון: יש לי נקודה שאולי - -

איתן כבל: אבל, עזוב.

איתן כבל: תאמין לי, אני במערכת יחסים אתו קצת יותר טובה מאשר אתך.

<שמעון ביטון: אתה טועה.

איתן כבל: תרשה לי.

איתן כבל: אתם רוצים שזה יעבור?

איתן כבל: אני אאפשר לאדוני כשיגיע הסעיף הרלוונטי.

איתן כבל: מנעתי פעם ממך?

<שמעון ביטון: בי.

איתן כבל: נתחיל בהקראה.

איתן כבל: מי שיש לו התייחסות לא קופץ במקומו, בוודאי לא החדשים.

איתן כבל: מקריאים סעיף – אם יש הערה לאדוני על הסעיף, הוא מרים את היד, ואני מאפשר לו לומר את ההתייחסות לסעיף.

איתן כבל: רק ככה נוכל לסיים.

איתן כבל: בבקשה, אסתר.

<אסתר זנזורי פריאל: אני עורכת דין בלשכה המשפטית במשרד החקלאות.

<אסתר זנזורי פריאל: תקנות המועצה לענף הלול (כללים בדבר מכסות לייצור ביצי מאכל לשיווק בשנת 2018), התשע"ח – 2018 בתוקף סמכותי לפי סעיפים 31 ו-53 לחוק המועצה לענף הלול (ייצור ושיווק), התשכ"ד - 1963 (להלן - החוק), לאחר התייעצות עם המועצה ובאישור ועדת הכלכלה של הכנסת, לפי סעיף 2(ב) לחוק העונשין, התשל"ז - 1977, אני מתקין תקנות אלה: עד כאן סעיף ההגדרות.

איתן כבל: יש הערות?

איתן כבל: אני רואה שנכון לרגע זה הדברים כמו שהם.

איתן כבל: יוסי אדוני, בבקשה.

<יוסי אדוני: יש לי הערה שגם אסביר אותה בהמשך כשנגיע לקריאה.

<יוסי אדוני: מגדל פטם – נוצר מצב מההתנהלות שהשר מוביל במשרד החקלאות שיש להם כל מיני שיקולים זרים שאני לא רוצה להיכנס אליהם, ששמו את ענף ההטלה בתור מפלט.

<יוסי אדוני: ענף ההטלה מפרנס 3,000 משפחות, חיים בכבוד בזכות ולא בחסד לאורך הגבולות, ואנחנו לא מפלט של ענפים שלא מתפרנסים בהם או נמצאים בתקופה לא טובה כזאת או אחרת.

<יוסי אדוני: משרד החקלאות צריך להוביל מהלכים להציל את ענף הפטם ולעזור אם בשינוי חקיקה של סעיף 52 וכל מיני דברים אחרים שאנחנו מדברים עליהם, ולא למצוא מפלט דרך ענף – אם אנחנו לא נעצור את זה- -

איתן כבל: יוסי, זאת הרצאה.

איתן כבל: סליחה, אני חולק עליך.

איתן כבל: אני מקבל את זכותך לייצג נאמנה את מי שאתה מייצג.

איתן כבל: אבל זה לא עובד ככה.

איתן כבל: חס וחלילה – וגם אתה יודע שגם בנושא הביצים יש אנשים שרצו לצאת מהמכסות, ואנחנו לא עוסקים בשאלה הזאת.

איתן כבל: זה לא קושאן.

איתן כבל: בסוף אנחנו צריכים לייצר מצב שכולם יודעים להתפרנס בכבוד מתוך התהליך הזה.

איתן כבל: הפטם אלה לא אנשים זרים, אלה שכנים שלך, אלה אנשים שנמצאים כמטחווי קשת ממך.

איתן כבל: הם חלק ממה שאנחנו קוראים לו מארג החקלאות בישראל.

איתן כבל: אז, אנא, אני מבין את מה שאתה אומר, זה בסדר שאתה אומר את זה, אבל אני לא מקבל את דעתך בעניין הזה.

איתן כבל: אני רוצה לעבור להצבעה.

<אסף לוי: אפשר משפט?

איתן כבל: לא רוצה לפתוח דיון.

איתן כבל: אמרתי את הדברים בצורה ברורה מספיק.

איתן כבל: מי בעד סעיף 1 של ההגדרות?

איתן כבל: מי נגד?

איתן כבל: מי נמנע?

איתן כבל: בעד סעיף 1 – רוב

איתן כבל: נמנעים – אין

איתן כבל: סעיף 1 אושר.

חיים ילין: למה אתה מצביע?

יצחק וקנין: אני לא מצביע.

חיים ילין: למה?

יצחק וקנין: ככה.

יצחק וקנין: אני אוסר על עצמי להצביע.

איתן כבל: הוא קובע לעצמו.

יצחק וקנין: חוץ מאשר במליאה אני אוסר.

יצחק וקנין: אני מעניש את עצמי.

חיים ילין: שר החינוך שיש לו ילדים בבית ספר, גם הוא לא מצביע?

חיים ילין: הוא בניגוד עניינים?

<לאה ורון: לעומת זאת חבר הכנסת איתן ברושי מצביע במקום חברת הכנסת איילת נחמיאס ורבין.

<לאה ורון: חבר הכנסת חיים ילין מצביע במקום יעקב פרי.

חיים ילין: אם יש לי ביצים במקרר אז גם אני לא יכול להצביע?

איתן כבל: אמרת לנו שאתה רוצה ללכת – האמנתי לך בכול.

יצחק וקנין: הזמן קצר.

חיים ילין: בפעם הראשונה התיישבות ביש עתיד, נותנים לי להישאר פה.

חיים ילין: שים לב.

איתן כבל: בשלב הזה נדלג על סעיף 2.

איתן כבל: נחזור אליו.

איתן כבל: סעיף 3, בבקשה.

<לאה ורון: תמשיכי להקריא את תקנה 4, ואחר כך חבר הכנסת כבל יעלה להצבעה את שתיהן.

איתן כבל: הערות?

איתן כבל: אסף, אני יכול - -

<אסף לוי: סולחה.

איתן כבל: מי בעד סעיפים 3, 4?

איתן כבל: מי נגד?

איתן כבל: מי נמנע?

איתן כבל: בעד סעיפים 3, 4 – רוב

איתן כבל: נמנעים – אין

איתן כבל: סעיפים 3 ו-4 אושרו.

איתן כבל: סעיף 5, בבקשה.

איתן כבל: אסף, בבקשה.

<אסף לוי: אדוני היושב-ראש, אני חייב לענות למה שעלה קודם.

<אסף לוי: הסעיף הזה הוא תולדה של מחשבה שלי ובשיתוף השירותים הווטרינריים.

<אסף לוי: נהפוך הוא – לקח לי זמן לשכנע את השר ואת המנכ"ל לקבל את הסעיף הזה.

<אסף לוי: הסעיף הזה בא מצורך וטרינרי של ריבוי שלוחות שהיום, כמו שאמרתי בהתחלה, זה לא נכון וטרינרית ואסור לגדל שלוחות שונות במרחק של 300 מטר.

<אסף לוי: נמצא פה ד"ר רם כץ, ואם נצטרך הוא יפרט יותר את הנושא.

<אסף לוי: מאחר שיש לולי פטם בלב לולי הטלה וגם לאור הבעיה בענף הפטם אנחנו מבקשים לכל בעל מכסת פטם שיבקש לזנוח את לול הפטם שלו ולעבור למכסת הטלה, לתת לו מכסה.

<אסף לוי: אני ער לבעיה שהמגדלים העירו בדיונים לפני כן, ואנחנו מבקשים להוסיף סעיף שאולי ירגיע אותם.

<אסף לוי: הם חוששים שאולי יש לול הטלה אחד ו-30 מכסות פטם, ולכן יצא שכרנו בהפסדנו שלא בעצם בשביל מכסת הטלה אחת ניתן 30 פטם.

<אסף לוי: לכן אנחנו מבקשים להוסיף את התוספת: "מספר בעלי המכסות ביישוב עולה על מספר מגדלי הפטם".

<אסף לוי: כלומר רק ביישוב שמספר מגדלי ההטלה עולה על מספר מגדלי הפטם הסעיף הזה יחול.

<אסף לוי: אנחנו נראה איך זה מתנהל ונראה.

<אסף לוי: גם לפתור חצי בעיה זה חשוב.

איתן כבל: זה עושה שכל.

<אסף לוי: בסדר.

<אסף לוי: זה בא להוריד את ההתנגדות.

<אסף לוי: יכול להיות שתהיה עוד התנגדות - -

יצחק וקנין: אני לא חושב שתהיה התנגדות.

<מרב תורג'מן: זה פסקה אחרי (ג)?

<אסף לוי: אחרי (א).

<מרב תורג'מן: כלומר במקום (ב).

<מרב תורג'מן: (ב) יהיה (ג).

איתן כבל: בבקשה, אדוני, שם ותפקיד.

<מוטי אלקבץ: אני מזכיר ארגון מגדלי עופות.

<מוטי אלקבץ: סעיף 2, שמו אותו בצד כי אנחנו יודעים למה.

<מוטי אלקבץ: סעיף 4, לדעתי גם אותו היינו צריכים להניח בצד - -

איתן כבל: כבר הצבענו עליו.

<מוטי אלקבץ: זה נכון, אבל כתוב כאן שהמכסה תהיה שווה למכסה בשנה הקודמת.

<מוטי אלקבץ: זאת אומרת שאם נתקן את סעיף 2 יש כאן בעייתיות.

<אסף לוי: אין בעייתיות.

<אסף לוי: זאת ההתחלה לכל דבר.

<אסף לוי: גם בתקנות זה תופס ככה.

איתן כבל: זה הבסיס.

איתן כבל: זה לא שונה משנה שעברה.

איתן כבל: זה אותו דבר.

<מוטי אלקבץ: אם תהיה תוספת - -

איתן כבל: לא, לא.

איתן כבל: גברתי ממשרד האוצר, בבקשה.

<תמר לוי בונה: אני ממשרד האוצר.

<תמר לוי בונה: כפי שציין קודם חבר הכנסת חיים ילין אנחנו נמצאים בענף שהלולים בו מאוד קטנים.

<תמר לוי בונה: זה מייצר חסרונות לגודל, ואנחנו רואים את זה מגולם היטב במחיר הביצה ובמחירים לצרכן.

<תמר לוי בונה: כאשר אנחנו קובעים מכסות אישיות חדשות של 500,000 ביצי מאכל בכל מכסה זה בעצם כ-2,000 מטילות, ואנחנו מנציחים את המצב של הלולים הקטנים ואת יוקר המחיה.

<תמר לוי בונה: כל רפורמה שתיעשה בעתיד שמשרד האוצר יהיה שותף לה, כמובן, אנחנו נצטרך לפצות את המגדלים החדשים האלה.

<תמר לוי בונה: לכן כאשר אתם מצביעים אנחנו נבקש לשים את לבכם לכך שכל מכסה חדשה צריכה להיות כבר בלול גדול כדי שנפתור את המצב של המגדלים הקטנים היום, אבל לא נצטרך בעוד חמש-שש שנים לעשות עוד רפורמה בהטלה ועוד אחת, אלא פעם אחת ולתמיד.

איתן כבל: תודה.

איתן כבל: אסף, בבקשה.

<אסף לוי: אנחנו לא קובעים למגדלים איפה לגדל.

<אסף לוי: כמובן, ברגע שתתקדם הרפורמה החדשה - -

יצחק וקנין: חייבים להיות בלול חדש.

איתן כבל: חברים יקרים, אני רוצה להבהיר.

איתן כבל: אני לא יודע מה עמדתכם, אבל אני לא אסכים בשום פנים ואופן שלולים חדשים ייבנו במתכונות הישנות.

איתן כבל: גברתי מהאוצר.

יצחק וקנין: לפי התקנות, אף מגדל חדש שנכנס היום למערכת לא יכול להיכנס ללול ישן.

איתן כבל: מי שיצביע על כניסה ללולים ישנים – אם בכלל יש מחשבה כזאת – זה פשע.

יצחק וקנין: אי אפשר, איתן.

יצחק וקנין: תמר, אי אפשר להיכנס ללול ישן.

<קריאה: אבל אם זה כבר קורה במקום שיש לול גדול?

<קריאה: הוא משכיר לול גדול, ואתה קובר אותו שם.

איתן כבל: חברים יקרים, אני רוצה לחזור ולומר לכם – עם כל הכבוד, יש דברים שראוי שייאמרו גם אם הם ברורים.

איתן כבל: אני חוזר ואומר את זה – בתוך עמי אני יושב.

איתן כבל: אנא, תרשו לי.

איתן כבל: אני מכיר את החקלאים, אני מכיר את משרד החקלאות, אני מכיר את משרד האוצר.

איתן כבל: תרשו לי לסדר את הדברים בצורה הזאת גם אם כבר ראיתי הכול.

איתן כבל: בבקשה, אדוני.

איתן כבל: קודם כול, ברוכים הבאים.

<יצחק עלי: ברוכים הנמצאים.

<יצחק עלי: אני יצחק עלי.

איתן כבל: מי שלא זוכר – הוא היה ראש המועצה האזורית מבואות חרמון.

<יצחק עלי: זכאי חוק הגליל ממושב אליפלט.

<יצחק עלי: אני פה לזעוק את זעקת העשוקים.

<יצחק עלי: יש קבוצה של מגדלי פטם בחוק הגליל שהם עשוקים.

<יצחק עלי: אני לא רוצה להרחיב כרגע, זה לא הזמן.

<יצחק עלי: עקרונית לסעיף הזה - -

איתן כבל: הם גם שלחו מכתב.

איתן כבל: יש כאן מכתב של מנחם רפאל ואורן אבי מאליפלט וממשמר הירדן שגם מדברים על העניין הזה.

<יצחק עלי: הכוונה שלי כאן היא להגיד שמשרד החקלאות והוועדה מתבקשים להגן על העשוקים, ובכל מכסה חדשה קודם כול לפתור את הבעיה של העשוקים, ולא להנציח את המצב.

איתן כבל: כפי שגם משרד החקלאות מתייחס, הוא מנסה לייצר איזושהי - -

<יצחק עלי: לא התרשמתי כך.

<יצחק עלי: כתבנו לאסף לפני שבועיים במייל – כי הם לא עונים לטלפונים, רק במיילים - -

איתן כבל: הם עסוקים.

איתן כבל: אין להם זמן לענות.

<יצחק עלי: - - אפילו לא טרח להשיב לפנייה.

<יצחק עלי: גם תשובה שלילית הוא לא טרח להשיב.

איתן ברושי: הם מטפלים בכלבת.

איתן ברושי: אין להם זמן.

<יצחק עלי: אני לא רוצה להאריך.

<יצחק עלי: אני אמרתי את שלי.

<יצחק עלי: כדי לא ליצור מלחמה בין מגדל למגדל.

<יצחק עלי: אני מזהיר פה מתופעת הפנתרים הלבנים, מגדלי הפטם.

<יצחק עלי: הם יקומו ולא ישתקו על העוול שנעשה.

איתן כבל: החבר עלי, אני רוצה לומר לכם את הדבר הבא – אני בשום פנים ואופן לא אסכים ולא אתן שבתוך המגדלים תיווצר מחלוקת.

איתן כבל: זה התפקיד שלכם לדעת להכיל את החברים שלכם.

איתן כבל: אתם כבר עברתם את המנעד מכל הכיוונים.

איתן כבל: חלק מהדברים שהחזיקו אתכם זה קצת משהו שנשאר מאותה ערבות הדדית שיכולתם לתמוך זה בזה.

איתן כבל: לדעתי, אולי צריך להגביר את המגמה, אבל אני גם אעלה את זה לפני המשרד.

איתן כבל: תמשיכי את ההקראה של כל 5(א).

איתן כבל: כן, יוסי.

<יוסי אדוני: כבוד היושב-ראש, חלק מזה שאמרנו שמשרד החקלאות לא התייעץ אתנו מחודש אוגוסט – והעלית את זה בפתח הדיון – חלק מההמלצות שלנו למשרד זה לעשות תוספת של 30 מכסות ליישובים צמודי גדר, לתושבים שקופחו אצלנו.

<יוסי אדוני: אני חושב שצריך לתת תוספות כאלה ואחרות גם באופן נקודתי למגזר הערבי, נקודתית לפטם בכמויות קטנות זה בסדר, לא כמו המספר הפרוע שיש פה.

<יוסי אדוני: אבל צריך גם לחלק ליישובים צמודי הגדר ולקול קורא.

<יוסי אדוני: אחת ההצעות שהבאנו אחרי הרבה שעות של ישיבה והרבה משתתפים בנושא יציבות הענף, יש צפי של חוסר ביצים בתחילת שנת 18' עד פסח.

<יוסי אדוני: אנחנו הצענו כדי לא להסתמך על ייבוא מאירופה כי אנחנו יודעים שלא יכולים להסתמך על זה, לעשות תוספת של 2%.

איתן כבל: יוסי, אני שואל אותך.

איתן כבל: אני לא מגדל, אבל איך אתה מכניס עכשיו את הלהקה, ותגרום לה עד שתזמין אותה - -

<אסף לוי: צריך להבדיל בין להקה קיימת.

<אסף לוי: צריך לחכות שהלהקה תסיים את חייה.

איתן כבל: בוודאי.

איתן כבל: אתה יודע, אנחנו מבינים כבר אפילו בגדלים של הביצים.

<יוסי אדוני: כבוד היושב-ראש, תוספת של 2% - אחוז יהיה לנו מידית בחצי השנה הראשונה.

<יוסי אדוני: מעכשיו יכולים להכניס ותוך חודשיים יש ביצים.

איתן כבל: אסף, זה עניין מקצועי.

איתן כבל: אני לא יודע לתת תשובה על זה.

<אסף לוי: מי קבע?

<יוסי אדוני: יש ביצים, ויש כאן מנכ"ל מועצת הלול ואפשר לשאול אותו והוא יגיד.

<יוסי אדוני: לעניין מכסות של צמודי גדר.

<יוסי אדוני: אסור - -

איתן כבל: העניין ברור.

איתן כבל: אתה חוזר על עצמך.

<יוסי אדוני: אסור לעבור לסדר היום בלי שיהיו תוספות לצמודי גדר, ולהתנות את זה בסידור של הממשלה.

איתן כבל: יוסי אדוני, אתה חוזר על עצמך.

איתן כבל: בבקשה, אסף.

איתן כבל: יש כאן שתי נקודות.

<אסף לוי: כפי שאמרתי בפתח דבריי, בנוסח הראשוני הופיעו 20 מכסות לצמודי גדר ועוד חמש מכסות למגדלים חדשים.

<אסף לוי: הסעיף הזה ירד, אבל המכסה לא נגרעה מהתוספת הכללית.

<אסף לוי: כפי שאמרתי, ברגע שתתקבל החלטת ממשלה וברגע שהממשלה תחליט על 7-6 חדש, ואני אשמח לעזרה של היושב-ראש כמו בפעמים הקודמות, אז נגיש תיקון, והסעיף הזה יופיע ויופיע ויופיע.

<יוסי אדוני: אבל למה לא להכניס את זה עכשיו בסעיף, וזה יותנה בתיקון?

יצחק וקנין: במכסה הכללית זה מופיע.

איתן כבל: יוסי, סליחה.

איתן כבל: אתה רוצה להיות מחוקק?

איתן כבל: תתמודד.

<יוסי אדוני: אני רוצה שיובהר - -

איתן כבל: יוסי, אני אוציא אותך.

יצחק וקנין: כמה אתה חוזר על דברים?

יצחק וקנין: במכסה הכללית זה מופיע.

איתן כבל: אנחנו עוזרים לך, יוסי.

איתן כבל: תגיד, אתה רוצה שנסיים את זה?

איתן כבל: נתתי לך לדבר - -

<קריאה: - - -

יצחק וקנין: זה מופיע במכסה - - -

איתן כבל: אתה מתמודד על ראשות המועצה?

<יוסי אדוני: זה מה שאני רוצה לדעת, שזה יופיע.

<יוסי אדוני: אם זה מופיע זה בסדר.

איתן כבל: יוסי, תן לי לענות לך, אתה חבר שלי.

איתן כבל: אני עוזר לך.

איתן כבל: נתתי לך להגיד את הדברים שלך לא כי אני לא ידעתי את התשובה שלו, אלא כדי שהדברים ייכתבו בצורה מסודרת בפרוטוקול.

איתן כבל: מה שאתה מבקש אפשרתי לך לומר גם כשאני יודע שאי אפשר לקיים את הבקשה שלך.

איתן כבל: נתתי לך כדי שהדברים ייאמרו וייכתבו כדי שלא יקום מאן דהוא יום אחרי, וינסה לעשות עם זה משהו.

איתן כבל: אנחנו עושים מה שמותר לנו, ומה שמתאפשר לנו.

איתן כבל: אם הייתי יכול לא הייתי מהסס.

<יוסי אדוני: אבל בכמה מדובר?

<יוסי אדוני: אנחנו דיברנו על 30.

<יוסי אדוני: כמה משרד החקלאות - - -

איתן כבל: כמה יש?

<אסף לוי: כרגע יש 20.

<יוסי אדוני: למה 20 ולא 30?

איתן כבל: סליחה, זה דיון אחר.

איתן כבל: אני ממליץ לך, אסף, ומבקש ממך להגדיל את המכסה ל-30.

איתן כבל: אתה יודע איזו חשיבות אנחנו רואים בעניין סמוכי גדר.

איתן כבל: לא ענית על שאלה נוספת שהיא לא יותר חשובה, אלא היא מאוד מקצועית בעניין הזה.

איתן כבל: יוסי אדוני אומר – וחשוב להגיד את הדבר הזה כי יש לו השלכות מעבר למגדלים.

איתן כבל: יש עניין המגדלים, והמגדלים הקיימים בוודאי רוצים על חשבון החברים שלהם.

איתן כבל: זה כמו נהג האוטובוס – נהג סע, כולם עלו.

איתן כבל: ההוא מגדל, מה אכפת לו שיהיה?

איתן כבל: אבל פה יש לנו משבר שהוא בעיקר לאור העובדה שיש באירופה מחלות שלא מאפשרות את הכמויות שהיו יכולות להיכנס לישראל לקראת חג הפסח במקרה הזה.

איתן כבל: אומר יוסי אדוני – ואני רק מביא דברים בשם אומרם ולא מנסה לקבוע עמדה מקצועית – מה שאני לא יודע לעשות אני לא יודע לעשות.

איתן כבל: יוסי אומר שאם אתה מגדיל את המכסה הנוכחית הוא יודע כמוך, שהתרנגולת יושבת בתוך הלול, והוא לא יכול להכניס להקה אחרת עד שלהקה אחת לא סיימה את מחזור ההטלה שלה.

איתן כבל: אם יוסי צודק שזה יכול להיות אולי לא הפתרון לכל הבעיה, אבל אפשר לתת כדי שיינתן מענה ללולים הקיימים, אז למה שלא נעשה את זה?

<אסף לוי: אני אשיב בהרחבה.

איתן כבל: בבקשה.

איתן כבל: זה אחד הנושאים החשובים יותר שעומדים לפתחנו.

<אסף לוי: קודם כול ברור לכולם שהגדלה יכולה להיות רק לאחר שיאושרו התקנות, ורק בסיטואציה שיש איקס לולים שצריכים להחליף את הלהקה בתקופה של חודש וחצי הקרובים; כי ברגע שמחליפים להקה בין חודש לחודש וחצי עד שמתחילים לראות את הביצים, ובהתחלה הלהקה לא מטילה בתדירות.

<אסף לוי: ככל שהלהקה מתבגרת תפוקת הביצים עולה.

<אסף לוי: לכן להגיד שזה מה שייתן את הגדלת הביצים זה לא הכי מדויק.

<אסף לוי: נהפוך הוא – זה יכול להוריד.

<אסף לוי: מה שעוד הפריע לנו כאנשי מקצוע זה התרשים שקיבלנו ממועצת הלול.

<אסף לוי: תמיד יש לנו החוסרים ברבעון הראשון של השנה, אבל זה יוצר לנו עודפים יותר גדולים במהלך שלושת הרבעים האחרים.

<אסף לוי: כלומר ממאי עד דצמבר יש לנו עודפים של 8, 10, 10, 9, ואני מדבר על מיליוני ביצים.

<אסף לוי: זה דבר קשה לענף, וצריך להתמודד עם זה.

<אסף לוי: זה דבר שהשר הנחה אותנו בו.

<אסף לוי: אנחנו לא אוהבים את פינוי העודפים ואת ההסדר הזה, והשר הנחה אותנו לנסות לצמצם את זה.

<אסף לוי: חלק מהמהלך לדחות את 2% האלה ליצרנים חדשים - -

איתן כבל: מה יותר בעייתי?

<אסף לוי: לקחת להם את המכסה - - -

איתן כבל: שנייה.

איתן כבל: מה יותר בעייתי מבחינת

איתן כבל: כם כחקלאים – למנוע מכם את התוספת לפסח או לתת להם את התוספת עכשיו?

איתן כבל: מה יכול לתת את התוצאות הנכונות יותר?

איתן כבל: אני לא יודע?

<אסף לוי: זה לראש השנה, לא לפסח.

<אסף לוי: מנכ"ל המועצה צדק.

<אסף לוי: הוא אומר שהתוספת הזאת תורגש יותר לקראת ראש השנה ולא לפסח.

<אסף לוי: לפסח המועצה נתנה לנו הצעה נוספת לעשות עוד הסדר בענף ההטלה, וייתן את - - -

איתן כבל: הבנתי.

איתן כבל: אדוני המנכ"ל, אני רוצה לשמוע את חוות הדעת שלך בעניין הזה.

<שמואל לויט: התוספת של אחוז משפיעה על ראש השנה - -

<קריאה: למה לא עכשיו, מולי?

איתן כבל: סליחה, תסלח לי, אתה מפעיל עליו לחץ פיזי לא מתון?

איתן כבל: לא, לא, לא.

איתן כבל: אני ביקשתי חוות דעת מקצועית.

איתן כבל: לא במקרה אלה יושבים פה בחדר.

איתן כבל: תודה רבה.

איתן כבל: אני מצפה ממך – אני אומר את זה לך – אנחנו לא בדיוק עסוקים לבדוק את יכולת ההטלה של אותה תרנגולת.

איתן כבל: אני מבקש ממך חוות דעת מקצועית.

איתן כבל: הרי אדוני יודע שאם חוות הדעת שאתה תיתן לא תהיה תואמת את המציאות אנחנו נדע להתמודד אתה, ואנחנו נראה את זה בחומרה.

איתן כבל: אני רוצה ממך חוות דעת מקצועית.

איתן כבל: בבקשה.

<שמואל לויט: לשמחתי, חוות הדעת שנתתי תמיד התאמתו.

איתן כבל: אין לי בעיה.

איתן כבל: אני רק אומר את זה כדי שאלה מסביב פה יבינו.

<שמואל לויט: התוספת הרוחבית של אחוז אחד תשפיע בעיקר לקראת ראש הממשלה.

<שמואל לויט: שגם אז צפוי חוסר.

<שמואל לויט: התוספת שהתכוונו אליה המגדלים – הייתה תוספת מידית שניתנת ליישובים בקו העימות, שכרגע בגלל בעיות של הגדרות לא ניתן להכניס אותה.

<שמואל לויט: אבל יש קבוצה גדולה של מגדלים בקו העימות ובסמוכי גבול שאין להם השלמות ל-500, אין להם אפשרות לגדל את מלוא המכסה, ואם היה מתאפשר בתקנות אז התוספת שלהם הייתה מורגשת מידית.

איתן כבל: הבנתי.

<שמואל לויט: הבעיה היא של הגדרת סמוכי גבול וצמודי גדר.

איתן כבל: קודם כול, אדוני המנכ"ל, אתה אומר כאן שני דברים, ואחר מהם אפילו חמור: חלק מהעבודה שעלול להיווצר מחסור או לא יינתן מענה זה מכיוון שהממשלה עדיין לא הגדירה יישובים סמוכי גדר.

<אסף לוי: לא.

<אסף לוי: הוועדה לא - -

איתן כבל: אסף, תן לי להסביר מה שאני הבנתי, לא מה שאדוני רוצה לומר.

איתן כבל: המנכ"ל אומר שאם כבר עכשיו הייתה החלטה, ובתקנות האלה היו לנו אזורים סמוכי גדר אפשר היה כבר להקצות להם את המכסות, ואם היה להם אז היה מצב שאולי לא היה פותר את כל בעיית חג הפסח, אבל היה מקטין באופן ניכר.

<אסף לוי: סליחה שאני נכנס לדבריך.

<אסף לוי: קודם כול הוועדה אישרה ב-2017 לתת תוספת לצמודי גדר.

<אסף לוי: זה לא קשור אם יש החלטה או אין החלטה.

<אסף לוי: מה שהחלטנו ב-2017 זה לתת השלמה ל-500 בלי לעמוד בצורך לעמוד בלול של רישוי עסקים היה לצמודי גדר.

יצחק וקנין: אמת.

<אסף לוי: הבקשה לעבור לסמוכי גבול זאת בקשה חדשה, שאנשי המקצוע לא הסכימו לה.

<אסף לוי: היא בכלל לא עלתה פה לדיון - -

<יוסי אדוני: למה, אתם שואלים אותנו בכלל?

איתן כבל: יוסי.

<אסף לוי: - - - לכל מי שיש מתחת ל-250 יש אופציה להעלות ל-500 ובתנאי שיעבור ללו"ז של רישוי עסקים.

<אסף לוי: ההחרגה הייתה כדי שלא יצטרכו לעמוד ברישוי עסקים.

איתן כבל: הבנתי את העניין של סמוכי גדר, ושמתי בצד.

איתן כבל: מר לויט אומר שהפתרון יכול להיות שתינתן אותה תוספת שאנחנו מדברים עליה למגדלים שאין להם המכסה המלאה אפילו באופן נקודתי, כדי לנסות להתמודד.

איתן כבל: אם היה מצב שבארץ יש מגדלים אחרים שנפגעים מכך, ניחא; אם אפשר היה לייבא מחו"ל בלי לשבור את כל כללי השוק, הייתי אומר ניחא.

איתן כבל: אנחנו נמצאים פה בסוג של דילמה.

איתן כבל: מצד אחד יש בעיה לייבא את הביצים מחו"ל; ושנית, הווטרינר ד"ר רם כץ יודע גם להגיד שאם יש אפשרות שזה יהיה בארץ ולא להביא את זה בתנאים שמתקיימים היום בחו"ל, אולי עדיף בנסיבות המתקיימות היום.

איתן כבל: הייתי בשופרסל וראיתי את הביצים החומות וכתוב עליהם שהן מספרד, ולקחתי אותם בדחילו ורחימו.

<קריאה: למה לקחת?

איתן כבל: לא אגיד לך את המשפט הקשה.

איתן כבל: אבל אין לי ברירה, זה מה שיש.

איתן כבל: אני לא קובע את זה.

איתן כבל: חברים, זאת אחת הנקודות שאנחנו רוצים להתמודד איתה.

<אסף לוי: אדוני היושב-ראש, אני לא אדבר בשם המגדלים אבל כרגע כשאין עדיפות לאומית אני לא חושב שהם ירצו לתת את התוספת הזאת בכל הארץ להגדלה ל-250 ללא הצורך ברישוי עסקים.

<אסף לוי: אבל לפני שהם מסכימים או לא מסכימים המשרד לא מסכים להגדיל את התוספות האלה לאנשים שלא עומדים ברישוי עסקים.

<אסף לוי: הסעיף הבא מאפשר לכל מי שיעבור ללול של רישוי עסקים לקבל את התוספת אוטומטית.

<אסף לוי: זאת הייתה החרגה שהיושב-ראש ביקש מאתנו לפני שנתיים - -

איתן כבל: צודק.

<אסף לוי: - - וגידרנו אותה לצמודי גדר.

איתן כבל: נכון.

<אסף לוי: להגדיל את זה לסמוכי גבול מ-2 קילומטר ל-7 קילומטר שמכניס - -

איתן כבל: צודק, צודק.

איתן כבל: שתוק.

איתן כבל: מה שנכון, כשאתה צודק, אני לא יכול עליך.

<אסף לוי: הנה, שתקתי.

איתן ברושי: אדוני היושב-ראש, לא רק שאנחנו חוזרים כל שנה לאותו אירוע, אנחנו גם רואים כל שנה שמדובר פה על תכנית רב-שנתית.

איתן ברושי: מצד אחד צריך פה תכנית רב-שנתית, ומצד שני זה מתנהל כל שנה כאילו כל פעם מגלים מחדש את אמריקה או את הביצים.

איתן ברושי: לכן מי שמדבר על הקמת לולים חדשים לא מתכוון לייצור תוספת ביצים בימים הקרובים.

איתן ברושי: הדבר הכי מעליב שקרה למגדלי הביצים זה ההכרזה חסרת ההבנה ההזויה של המנכ"ל על ייבוא של 100 מיליון ביצים.

איתן ברושי: כאילו הוא מנהל מלחמה פסיכולוגית נגד המגדלים.

איתן ברושי: מה זה הדבר הזה 100 מיליון ביצים?

איתן ברושי: כשהוא אמר את זה הוא ידע שזה שקר.

איתן ברושי: אבל זאת המדיניות של המשרד.

איתן כבל: איתן, בוא תתמקד.

איתן ברושי: רגע.

איתן ברושי: לכן אני חושב - -

איתן כבל: אל תגרום לי לחתוך אותך.

איתן ברושי: עד עכשיו שתקתי.

איתן כבל: תודה רבה.

איתן ברושי: מי שחושב שהוא ימנע את ייבוא הביצים, והוא מדבר על הקמת לולים חדשים שלא ברור מאיפה המימון – רישוי עסקים או מנהל מקרקעי ישראל – הוא לא מתכוון באמת לייצר ביצים מחר.

איתן ברושי: הוא, כנראה, מכין ליבואנים את ההזמנות.

איתן ברושי: לכן אני מציע לעבור לתכנית רב-שנתית.

איתן ברושי: זה נכון שלא יודעים בדיוק כל שנה כמה ביצים יהיו, אבל יש גידול באוכלוסייה ויש גידול בביקוש.

איתן ברושי: לכן אני מציע לתת את תוספת הביצים לייצור מידי ואת התוספת ללולים החדשים לתת בשנה הבאה על סמך התחייבות של השנה.

איתן כבל: אי אפשר.

איתן ברושי: אני אומר מה אני מציע.

איתן ברושי: ובכלל, אתה הוכחת שאין דבר שאי אפשר.

איתן ברושי: אם רוצים הכול אפשרי.

איתן ברושי: לא הגיוני להגיד שחסרות ביצים, ולתת להם לייצר בעוד 4-3 – מתי ייצרו את הביצים האלה?

איתן ברושי: זאת לא התחייבות כספית שאתה צובע את הכסף.

איתן ברושי: זה אומר שיהיה מחסור בביצים כאשר יש כושר יצור לא מנוצל גם בוויכוח בין קו עימות.

איתן כבל: תודה.

איתן כבל: אסף, בבקשה.

<אסף לוי: רציתי להגיד עוד משפט אחד לגבי התוספות האלה.

<אסף לוי: לא בהכרח התוספות האלה לא יגרמו לעלייה בצער בעלי חיים.

<אסף לוי: אנחנו יודעים שבארבע השנים האחרונות ניתנה תוספת של 11% שהמגדלים קיבלו, והלולים לא השתנו - -

<קריאה: הם השתנו, הם גדלו.

<קריאה: הם השתנו לטובה.

<קריאה: הם גדלו, ועשיתם אותנו עבריינים.

איתן כבל: חברים, תודה.

<אסף לוי: שוב – יש ויכוח האם קיים מחסור, ואין מחסור, והאם בשביל מחסור של שלושה חודשים נעשה עודף של שמונה חודשים שנצטרך לטפל בעודפים.

<אסף לוי: זה האיזון שאנחנו מבקשים - -

איתן ברושי: אתה מציע גידול של 2%.

איתן כבל: תגיד את זה למנכ"ל שלך שרוצה - - -

<אסף לוי: המנכ"ל שלי הציע לייבא 100 מיליון בידיעה שלא כל 100 מיליון יבואו כי יותר חשוב שיהיו ביצים לעקרת הבית ולא שיהיה חסר.

<אסף לוי: אם צריך בייבוא זה יהיה בייבוא.

<קריאות: - - -

<קריאה: אני חושב שאתה דוקטור, וזה חוסר אחריות להגיד מילה כזאת.

<קריאות: - - -

איתן כבל: תודה.

איתן כבל: 60 שניות שנתתי לכם להתלהב.

<קריאה: אנחנו מודים לך, אדוני.

איתן כבל: בבקשה, אדוני.

<משה רודנסקי: אני מכפר ידידיה גם מארגון עופות וגם בקרן ביצים במועצת הלול.

<משה רודנסקי: לגבי הדרישה לתוספת 2% לכל המגדלים, לדעתי, חלק מהדברים של אסף זאת הראייה הכי מכווצת שיכולה להיות אם לא נקודתית.

<משה רודנסקי: מכיוון שהראייה צריכה להיות מערכתית ולטווחים ארוכים, כפי שאיתן אמר, ולאו דווקא מה יקרה בפסח הקרוב או בראש השנה הקרוב.

<משה רודנסקי: הלשכה לסטטיסטיקה פרסמה רק לפני יומיים שהאוכלוסייה בישראל גדלה למעלה מ-1.9%.

<משה רודנסקי: זה כל שנה.

<משה רודנסקי: לדעתי, תוספת של 2% בסך הכול תפתור בעיה בעתיד, בעיקר כשנושא העודפים לא היה כל כך קריטי בשנה האחרונה, והחלטה לייבא ביצים היא הרבה יותר חמורה מגידול עצמי שלנו.

איתן כבל: תודה רבה.

איתן כבל: כן, גברתי.

<לאה יוגב: שלום, אני נציגת המגדלים במועצת הלול.

<לאה יוגב: אני מבקשת להגיב על שתי נקודות ולהציף אותן.

איתן כבל: לא.

איתן כבל: לעניין עצמו, לסעיפים.

<לאה יוגב: אוקיי, לסעיפים.

<לאה יוגב: מה שקורה הוא שיש מועצה מקצועית לענף הלול במשך 60 שנה, שמווסתת את הענף, יודעת מתי יש לו דפים, איך לווסת את זה, וזה לא נוחת על המגדלים.

<לאה יוגב: מה שקורה הוא שמשרד החקלאות בא בצורה מאוד הזויה, ופתאום מחליט שאם המועצה מציעה 20 מיליון ייבוא, אז הוא אומר 100 מיליון, והעודפים מונחתים על המגדלים.

<לאה יוגב: אז אם יש עודפים שממילא מונחתים עלינו, ואנחנו צריכים לשלם אותם אז גם אם יהיו עודפים מהייצור המקומי, שאני לא כל כך רואה את זה לפי הנתונים שאני יודעת, אז עדיף שיהיה ייצור מקומי מאשר שנממן ייצור של טורקיה ו-BDS.

איתן כבל: תודה.

איתן כבל: כן, אדוני, בקצרה.

<עמרם דהן: צהריים טובים.

<עמרם דהן: עשית סיור בצפון לפני 10-8 שנים - -

איתן כבל: נכון.

<עמרם דהן: - - והתרשמת, ואני ממליץ לך לבוא ולראות שיש שינויים.

<עמרם דהן: יש פה ד"ר רם כץ - -

איתן כבל: הייתי שם.

איתן כבל: זה שלא היית איתי זה לא אומר שלא הייתי שם.

איתן ברושי: הוא אומר שאתה ותיק, איתן.

<עמרם דהן: כדי לפתור בעיה בפיסיקה אז הולכים לדוקטור, ואם זה לא נפתר הולכים לפרופסור.

<עמרם דהן: יש פה איש תכנון צנוע שעומד פה בצד בשם דוד שלום שאחראי לתכנון של הענף הזה.

<עמרם דהן: הוא עושה את זה כבר 30 שנה.

<עמרם דהן: אם בן אדם מקצועי אומר לעשות ימין או שמאל – 20 שנה הוא מתכנן את זה ועושה את זה טוב.

<עמרם דהן: יש פה דברים ממש לא מקצועיים שנאמרים.

<עמרם דהן: אני ממליץ שבוועדה הבאה, גם אם הוא יודע שיגידו לו את כל האמת, מנכ"ל משרד החקלאות צריך היה להיות פה.

<עמרם דהן: זה חוסר אחריות שמנכ"ל משרד במדינת ישראל לא בא לפה.

איתן כבל: תודה.

איתן כבל: אני כבר אמרתי את שלי בפתיח.

<עמרם דהן: דבר אחרון שדיברנו עליו – כדי שלא יהיה נזק בעשור הקרוב – לפני 10 שנים נתנו 35 מכסות.

<עמרם דהן: אני הייתי יושב-ראש ועדת מכסות.

<עמרם דהן: הבאנו 35 מכסות לנוער שנשאר בצפון ובנה את הבית שלו בנטועה, בזרעית, באביבים ובדובב - -

איתן כבל: זוכר, זוכר.

<עמרם דהן: אם אתם לא תעשו את 30 המכסות האלה זה לא - - - ובניגוד ליישובים - -

איתן כבל: תודה.

<עמרם דהן: - - -

איתן כבל: תודה, יקירי.

איתן כבל: אלפי תודות.

איתן כבל: חברים, הגדלתי את זה מ-20 ל-30.

איתן כבל: דבר שני אני רוצה לנסות לתת מענה על שתי נקודות, ולא סתם אני מתעכב עם הדיון הזה.

איתן כבל: אני רוצה לראות אם אנחנו יכולים לתת מענה או לא.

איתן כבל: אל תערבבו אותי.

איתן כבל: יש כאן שני טקטים – טקט רחוק וטקט קרוב.

איתן כבל: יכול להיות שהם לא יודעים להתכתב זה עם זה.

איתן כבל: גם זאת מציאות שיכולה להתקיים.

איתן כבל: זאת אומרת שמהרצון שלנו עכשיו עלול לצאת שכרנו בהפסדנו.

איתן כבל: יגיד לי דוד המתכנן שאולי אנחנו נגדיל את זה עכשיו, אבל זה יעשה רק דבר אחד – יגדיל עודפים שאחר כך יבואו אלינו להגיד, איך נפטרים מהעודפים, ואני כבר לא יודע מה יותר גרוע ממה.

איתן כבל: זאת אומרת אם אני לא יודע לתת מענה אמתי ברגע זה, ואני לא מצליח לקבל את התשובה הברורה שכדי להוריד בצורה ניכרת את המחסור שעלול להתקיים לקראת פסח – עם כל הכבוד לכם, אני פועל שלכם, אבל אני פועל עוד יותר גדול של האזרחים.

איתן כבל: אנחנו לא נוציא תחת ידינו מעשה שבסופו של דבר לא יידע להתכתב עם הציבור, ויצא שכרנו בהפסדנו כולנו, עם כל הכבוד.

איתן כבל: אי אפשר מצד אחד לבקש ממני להיאבק עם הטייקונים שמבקשים להשתלט על הענף, ובקטנה כל אחד יעשה מעשה טייקון קטן.

איתן כבל: התפקיד שלי הוא למצוא את האיזון הנכון מצד אחד בין הצרכים של המשק, של האזרחים, ומצד שני לאפשר לכם לחיות ברווחה ובכבוד.

איתן כבל: זאת המשימה.

איתן כבל: אז, אנא, אני חוזר ואומר לך מר לויט ומר אסף – האם יש אפשרות נכון לרגע זה בלי ששוברים את הכללים – כי אני לא קובע כללים כדי לשבור אותם – בעיניכם, מר לויט וד"ר אסף, שאנחנו יכולים מהקיימים לתת להם תוספת שנותנת מענה לפסח הקרוב – אולי לא 100%, אולי לא 50%?

איתן כבל: אולי רק 30%?

איתן כבל: ומצד שני לא נותנים מכסות שבסוף מקריסות את הענף בדרך כמו שקורה לנו עם הפטם.

איתן כבל: זה סוג של בעיה אחרת שאני לא רוצה להרחיב, איך הלכתי לקראת החקלאים, ואיך החקלאים דופקים חקלאים.

איתן כבל: אני לא רוצה לפתוח עכשיו את הדיון.

איתן כבל: זה שאומרים חקלאים זה לא אומר שכולם צדיקים.

<קריאה: אתה צודק.

איתן כבל: עשו לי טובה.

איתן כבל: אני מכיר את זה טוב יותר.

איתן כבל: היתרון הגדול שלי כאן הוא שיש לי הראייה המרחבית, וכולכם אצלי.

איתן כבל: הבעד פעם, הנגד בפעם השנייה, הבעד אחרי הנגד, והנגד בעד הבעד – את כל זה אני כבר מכיר.

איתן כבל: זה לא חדש לי.

איתן כבל: אז, אנא, אל תערבבו אותי.

איתן כבל: אני רוצה שנדע לשים את הדברים כמו שהם.

איתן כבל: בסוף גם לי יש אחריות.

איתן כבל: האחריות שאתם לא תבואו ותגידו, תראו מה עשה כבל הזה.

איתן כבל: אף אחד מכם לא יזכור לי לטובה שיצרתי הצפה כשבאתי לכאן; כי אתם תמצאו את עצמכם במחסור.

איתן כבל: אני לא יודע את זה?

איתן כבל: אני מכיר את זה עוד מהימים שהייתי לפני 20 ומשהו שנה במשרד החקלאות.

איתן כבל: שום דבר לא השתנה, גם לא הדיבורים, התחמונים והסיבובים.

איתן כבל: אז אני רוצה לשאול אתכם בפעם האחרונה כדי לדעת, ואם לא אנחנו נתקדם.

איתן כבל: האם אדוני מהמתכננים יכול להתקרב לכאן להתיישב?

איתן כבל: אני רוצה לשאול אותך שאלה.

<קריאה: אל תפחד, תענה חופשי.

איתן כבל: קודם כול הוא תימני, הוא לא צריך לפחד.

איתן כבל: הוא אפילו שרעבי.

איתן כבל: בבקשה.

איתן כבל: דוד, אני לא סתם מתעכב בסעיף הזה.

איתן כבל: הוא סעיף הליבה פה.

איתן כבל: כל השאר זה דברים שרצים.

איתן כבל: פה זה סעיף שהוא חלק מהוויכוח בינינו.

איתן כבל: האחריות מונחת לפתחך.

איתן כבל: אתה כאיש מקצוע שבא לייעץ לנו, לחברי הוועדה, שלא תיפול שגגה בדבריך שאחר כך אני אצטרך לתת הסברים למה קיבלנו את ההחלטה הזאת.

איתן כבל: האם אדוני חושב שהתקנות כפי שהן מובאות כאן יודעות לתת את המענה, לשיטתך, כמתכנן לצרכים כפי שהם היום?

איתן כבל: זאת אומרת שמשרד החקלאות ייבא ביצים בכמות שנדרשת כדי לנסות לתת מענה או שיש עכשיו מצב – שוב, אני לא נותן למי שאין לו על-פי דין, את האפשרות לקבל.

איתן כבל: את כל ההתחייבויות שנתנו בעבר אני לא פותח עכשיו.

איתן כבל: אני לא מנציח את המצב.

איתן כבל: אנחנו רוצים להוציא אותנו מהמצב, לא להנציח אותו.

איתן כבל: בבקשה.

<שלום דוד: אני מנהל אגף תכנון וכלכלה במועצת הלול.

<שלום דוד: משמעות התוספת של 2% היא 42 מיליון; לחלק ל-24 חודשים זה יוצא 1.7 מיליון לחודש.

<שלום דוד: אבל אם נותנים עכשיו הנחיה הביצים יתחילו להיות במרס, ובמרס כבר פסח.

<שלום דוד: לכן על פסח זה לא יכול להשפיע, ולראש השנה זה כן יכול להשפיע.

איתן כבל: תודה רבה.

<שלום דוד: זה מאזן את העודף לאחר מכן.

איתן כבל: תודה, אדוני.

איתן כבל: תשובתך ברורה.

איתן כבל: הדברים שאמרת בדיוק מתכווננים עם כל מה שאנחנו אומרים.

איתן כבל: כן, מר לויט.

איתן כבל: אחר כך ד"ר אסף.

<שמואל לויט: עוד השלמה לגבי העניין של הפתרון עד פסח – במגבלות המשפטיות שמונחות פה לגבי ההגדרות של צמודי גדר אין פתרון שיכול להינתן בהתקנות האלה.

איתן כבל: אני הבנתי את זה.

איתן כבל: תודה, אדוני.

איתן כבל: אסף, בבקשה.

<אסף לוי: אני קצת מקדים את המאוחר, אבל יכול להיות שזה ישפוך קצת אור, וייתן לחברי הכנסת עוד מידע על ההחלטה.

<אסף לוי: מגדלי הפטם שיחליטו להפסיק את גידול הפטם ולגדוע את פרנסתם ולחכות למכסת הטלה, אנחנו, כמובן, דורשים שהם יקימו לול חדש.

<אסף לוי: אבל מכיוון שאני יודע שאני מבקש מהם לגדוע את פרנסתם ולא יכול להשאיר אותם ללא פרנסה הם היחידים, חריג של חריגים שאני אאפשר להם בתקנות מחזור גידול אחד באופן מידי בלול שעומד בתנאי רישוי עסקים.

<אסף לוי: כלומר שהם בעצם ייתנו לנו את הביצים באופן מידי.

<אסף לוי: השאלה היא כמה מתוך 50 האלה יהיו.

<קריאה: אתה בונה מוקש רציני.

איתן כבל: בדיוק.

איתן כבל: ד"ר אסף, לא מתאים לך.

איתן כבל: אתה מקשיב לאנשים.

איתן כבל: כל אחד עושה לי סיבובים באוזן, וכבר נהייתה לי ירידת שמיעה מהתחמונים שכל אחד מנסה לזרוק אותי מפה ומפה.

איתן כבל: אתה רוצה שאני אאמין – אני רוצה לעזור לפטם יותר מכל אחד אחר.

איתן כבל: מחזור גידול אחד, ואחר כך תגיד לו, אח שלי, תעצור ותצא?

<אסף לוי: כן, כן, כן.

<קריאה: - - -

<אסף לוי: זה התקנות.

איתן ברושי: גם - - - אין רישוי עסקים.

<אסף לוי: לא נכון.

איתן ברושי: מה לא נכון?

איתן ברושי: כמה משקים אין בארץ - - -

<עמית סופר: אני ראש מועצת מרום הגליל.

<עמית סופר: משפט אחד לנקודה הזאת של התוספת לקיים – התוספת לקיים היא הכרחית בעיקר לאור מדיניות האוצר שהזכירו קודם.

<עמית סופר: כדי לשדרג את הלולים אנחנו חייבים הגדלה.

<עמית סופר: אנחנו מתקדמים למהלך הזה.

<עמית סופר: ברגע שהמכסות קטנות הן לא מאפשרות לנו, כמובן, את שדרוג הלולים.

איתן ברושי: מה אכפת להם?

איתן ברושי: תן להם, הם ראשי מועצות.

איתן כבל: רק רגע, איתן.

<עמית סופר: דבר נוסף, יש כאן גם סוגיה נקודתית.

<עמית סופר: לטעמי, הפערים הם מאוד קצרים.

<עמית סופר: גם נציגי משרד החקלאות יסכימו אתי שאם גם ככה אזור העדיפות נגרע אז גם המגזר נגרע, אז ממילא נותרת פה אפשרות גם להגדיל את הקיים.

איתן כבל: רק דבר אחד לא ברור לי, ד"ר אסף.

איתן כבל: בסוף אתה לא מכניס מטילות ככה סתם לתוך לול של פטם.

<אסף לוי: בוודאי.

<קריאה: - - -

איתן כבל: יש עוד משהו שאדוני רוצה לעזור לי שלא אמרתי?

איתן כבל: אתה מקבל כסף כשאתה מדבר?

איתן כבל: אני מנסה להגיד לך שבסוף הוא צריך להשקיע בזה כסף.

איתן כבל: מה תעשה?

איתן כבל: מה עלות של שדרוג לול כדי להביא אותו ממצב א' למצב ב'?

<אסף לוי: הוא יצטרך לול חדש, הוא יצטרך לצאת - -

<קריאות: מיליון שקל, לא פחות.

<אסף לוי: אדוני היושב-ראש, אני לא מכריח - -

איתן כבל: לא, לא, אסף.

איתן כבל: סליחה.

<קריאה: - - -

איתן כבל: תודה רבה לאדוני.

איתן כבל: אני אגיד לך ממה אני מפחד – בסוף יש כוחות נוספים שמסתובבים בשוק.

איתן כבל: יבוא בן אדם, ויגיד, אני שם לך את הכסף ללול.

איתן כבל: מה אני רוצה?

<אסף לוי: זה לא קורה עם הקיימים?

<אסף לוי: אז לא.

איתן כבל: אתה יודע שאני לא אוהב את המצב הזה.

איתן כבל: אתה יודע שאני לא אוהב אותו.

איתן כבל: אתה יודע.

איתן כבל: מה אני מנסה לומר לך?

איתן כבל: אני רוצה להוריד למינימום את הסיטואציה הזאת.

איתן כבל: מה אתה אומר שאתה עושה?

איתן כבל: בנשימה אחת בן אדם שאין לו גרוש על התחת – סליחה על הביטוי הלא פרלמנטרי – שאתה רוצה שתוך פרק זמן כזה יצליח להוציא מיליון שקל – עכשיו ככה, תחום ההתמחות שלו זה בכלל פטם, אז הוא צריך לעשות הסבה.

<אסף לוי: אדוני, באותו משקל למה לתת ל-30 מגדלים חדשים בצמודי גדר?

<אסף לוי: למה מ-20 ל-10?

<אסף לוי: הכול שווה ערך.

איתן כבל: לא, אני אגיד לך מה ההבדל.

<יוסי אדוני: למה לתת לשטחים - - -

איתן כבל: יוסי אדוני, קורא אותך לסדר פעם ראשונה.

<אסף לוי: אדוני היושב-ראש, הקמת לול זה הקמת לול.

איתן כבל: דרך אגב, אני אומר לך, יוסי, שאני לא מתנגד לא בשטחים ולא בשום מקום.

איתן כבל: זאת פרנסה.

<קריאה: גם אנחנו לא מתנגדים.

איתן כבל: אז אל תפריעו לי.

איתן כבל: חברים, אל תסטו, בואו נדבר רק בשפה אחת – שפה מקצועית.

איתן כבל: הבנתי את העניין.

איתן כבל: אני רוצה להציע את ההצעה.

איתן כבל: שני האחרונים, בבקשה.

<שמעון ביטון: אני נציג המגדלים במועצה לענף הלול.

<שמעון ביטון: באחד הסעיפים הקודמים נאמר שאנחנו לא רוצים לפרוץ את התקנות - -

איתן כבל: אסף, כדאי שתקשיב.

איתן כבל: אני לא יודע לענות על הכול.

<שמעון ביטון: אסף, תקשיב באמת לקטע הזה.

<שמעון ביטון: אמרת בדבריך שאתה לא רוצה לפרוץ את התקנות הקודמות, והיה קול קורא שקיבלו מכסות חדשות בישובי גדר ומכסות קטנות שהיו צריכות להיות מושלמות מ-250 ל-500.

<שמעון ביטון: אבל היה תנאי שיגדלו רק בלולים חדשים.

<שמעון ביטון: כל חברי הוועדה אמרו, וגם שמענו פה את האוצר שאם כבר נותנים מכסות חדשות אז התנאי הוא ללולים חדשים.

<אסף לוי: נכון.

<שמעון ביטון: אז זה מתנגש עם האמירה של אסף שבמקרה הזה של הפטם - -

<אסף לוי: זה לא מתנגש.

<אסף לוי: אני הסברתי את זה.

<שמעון ביטון: - - אנחנו ניתן להם מחזור אחד.

<שמעון ביטון: מקבל.

איתן כבל: בבקשה, אדוני.

<משה פינטו: אני ממושב פקיעין החדשה, ואני מגדל.

<משה פינטו: היה פה דיון, ודיברו על הייבוא כלאחר יד.

<משה פינטו: כשמדובר על 2% מצד אחד לתת לחקלאים שנמצאים כאן; אבל מצד שני יושבים פה משווקים שאני מכיר שנהנו מהייבוא.

<משה פינטו: אתה יודע למה הם נהנו מהייבוא?

<משה פינטו: כי זה היה זול.

<משה פינטו: אבל אחר כך הם אכלו לקרדה, והביאו מחלות ושבר של הביצים, ובסוף אם יקומו המשווקים ויגידו את זה לא משתלם להם להביא היום ביצים.

<משה פינטו: אז שמשרד החקלאות לא יתהדר בנוצות שיש לו כי זה ממש לא מדויק.

<משה פינטו: היום לא משתלם למשווקים לייבא ביצים לישראל.

<משה פינטו: כשמדובר פה על 2% לתת למגדלים שממילא חיים מזה, שממילא כבר חטפו סרטן מכל התקנות האלה שחוזרות על עצמן שנים על גבי שנים, וכל פעם צריך לבוא ולהתחנן בדקה ה-90.

<משה פינטו: אני מבקש – בואו נהיה רציניים, בואו ניתן למגדלים מה שמגיע.

<משה פינטו: אם צריך להביא ייבוא אם יקום משווק שיש לו ביצים שיבוא ויגיד.

איתן כבל: תודה.

איתן כבל: חברים, אני רוצה לסכם את זה.

איתן כבל: קודם כול אני רוצה להזכיר לכל החברים שזה ענף שחייב שיהיה בו תכנון.

איתן כבל: שאף אחד פה לא יהיה לי גיבור.

איתן כבל: ענף החלב והפטם אלה ענפים שברגע שפירקת את התכנון יהיו שניים-שלושה שיחיו טוב; כולכם תעבדו אצלם - -

<קריאה: במקרה הטוב.

איתן כבל: - - ואנחנו לא לזה התכוונו.

איתן כבל: לא במשמרת שלי.

איתן כבל: שיהיה ברור העניין הזה.

איתן כבל: אני רוצה לסכם את העניין.

איתן כבל: אני אומר פה – מנכ"ל משרד החקלאות יודע שאני הנחתי את התכנון המוקדם לקראת חגים.

איתן כבל: כאן בוועדה הזאת – אתם זוכרים, וקנין ודב – החגים פרצו ללוח ללא תכנון.

<אסף לוי: אז עברנו שני סטים של חגים.

איתן כבל: המשרד התארגן לזה מאז והפיק לקח, וייאמר לזכותכם שהתארגן בצורה מצוינת; עם מעקב ומבעוד מועד.

איתן כבל: ברוך ה', צלחנו את התקופות יפה מאוד.

איתן כבל: מה שמגיע לכם, אסף, מגיע לכם.

איתן כבל: אנחנו כבר עדים לעניין הזה.

איתן כבל: יש דברים שהם לא פועל יוצא של התנהלות של האנשים שיושבים פה.

איתן כבל: יש מי שמנסה לנצל את המצב.

איתן כבל: והתפקיד שלנו הוא לייצר להם את הגדרות האלה.

איתן כבל: לכן אני חוזר ואומר – אני לא רואה פתרון לכל העניין.

איתן כבל: לדעתי, צריך לתת אחוז אחד למגדלים הקיימים ושני אחוזים להוסיף בהמשך.

<אסף לוי: בוא נתקדם.

איתן כבל: בדיוק.

איתן כבל: זה הפתרון שאני מציע.

איתן כבל: מרגע זה אני לא רוצה לשמוע על זה כלום.

יצחק וקנין: הצעה טובה.

איתן כבל: אסף, אני יכול להצביע על זה כאן?

<אסף לוי: כן.

איתן כבל: אני מעלה להצבעה את סעיף 5(א) כמו שהוא.

<מרב תורג'מן: כפי שהוקרא עם התוספת של אסף שמספר מגדלי המכסות ביישוב עולה על מספר מגדלי הפטם.

איתן ברושי: - - -

איתן כבל: אוקיי.

איתן כבל: מי בעד?

איתן כבל: מי נגד?

איתן כבל: מי נמנע?

איתן כבל: בעד סעיף 5(א) – פה-אחד

איתן כבל: נמנעים – אין

איתן כבל: תודה.

איתן כבל: סעיף 5(א) אושר.

איתן כבל: איתן ברושי הצביע במקום איילת נחמיאס ורבין.

איתן ברושי: אמרה את זה קודם.

איתן כבל: סליחה, לא שמתי לב.

איתן כבל: תודה, גברתי.

איתן כבל: נמשיך.

איתן כבל: צלחנו משוכה אחת גדולה.

איתן כבל: אני רק מזכיר לאורך כל הדרך, גם לך, ידידי.

איתן כבל: אתה רצית לומר משהו לפני שאני ממשיך.

איתן כבל: מר פנקס, בבקשה.

<אבי פנקס: אני יושב-ראש עמותה למען חיות משק.

<אבי פנקס: בהרבה דברים אנחנו עובדים יחד עם החקלאים ולא נגדם.

<אבי פנקס: כל הדיון הזה הוא כדי לפתור את הבעיה של מחסור בביצים.

<אבי פנקס: אני לא יודע כמה מהיושבים כאן יודעים שבכפר יחזקאל יש לולים של 50,000 תרנגולות שהיו לרבייה, והיו מושבתים, ומחר הם יכולים להכניס 50,000 תרנגולות; רק שיתנו להם מכסות לביצים.

<אבי פנקס: אז יש פתרון קטן.

<אבי פנקס: אמרו כאן שעולה מיליון שקל להקים לול חדש.

<אבי פנקס: פונים אלי אנשים ואומרים לי, יש לי משק ואדמה, אני מוכן להוציא מיליון שקל ולבנות לול חופש, רק תנו לי מכסות.

<יוסי אדוני: אגב קטיושות בצפון?

איתן כבל: אל תפריעו לו.

<אבי פנקס: שנית, הולכים לעשות פה מכסות.

<אבי פנקס: אני לא בא לשנות את הדבר.

<אבי פנקס: יש צרכים של המשק וצריך להעלות מכסות.

<אבי פנקס: אלא מה, אם נותנים תוספת מכסה למי שכבר מגדל תרנגולות ב-400 סמ"ר, וייתנו לו עוד איקס תרנגולות, והוא יכניס אותן לאותם הלולים אז - -

איתן כבל: אבי, תודה רבה.

איתן כבל: אני מכיר את עמדתך, והיא מבורכת.

איתן כבל: אתה יודע שבחלק מהדברים אני תומך בך.

איתן כבל: אני רק חושב שזה לא ייתן עכשיו את המענה כאן אם אני לא מוצא חברים.

איתן כבל: מרגע זה אני לא מאפשר לאף אחד לדבר.

איתן כבל: אני רוצה שתבינו – מחר ב-9:00 בבוקר אני כבר לא יכול לקיים את הדיונים כיוון שמחר בבוקר מתחיל הדיון על חוק המרכולים.

<לאה ורון: כנראה.

איתן כבל: כנראה.

איתן כבל: ואז אפילו אם ארצה להביא את זה לדיון אני לא אוכל.

איתן כבל: ואז אין בכלל תכנון.

<קריאה: אם היום אין תקנות אין פרנסה ל-3,000 מגדלים.

איתן כבל: נראה לי בינתיים שאתה עוזר לי לא להעביר את זה.

יצחק וקנין: חבר'ה, אל תפריעו.

יצחק וקנין: אתם רק מפריעים לעצמכם.

יצחק וקנין: כל אחד רוצה לדבר, וחבל על הזמן.

איתן כבל: אני אמשיך.

דב חנין: אולי לפני (ג), אדוני - -

<יוסי וולפסון: הסוגיה שלנו נוגעת ל-(ב).

איתן כבל: אני אחזור.

איתן כבל: אני לא מצביע עדיין.

איתן כבל: תנו לי לסיים את ההקראה.

דב חנין: עד איפה?

איתן כבל: עד סוף 5.

דב חנין: אני פשוט צריך לצאת.

איתן כבל: זה משהו אחר.

איתן כבל: בבקשה, אדוני.

דב חנין: אני אהיה מאוד קצר כי אני שותף אתך ברצון ובלחץ לנסות לסיים את המהלך.

דב חנין: בסעיף (ב) אני מציע להוסיף עוד תנאי אחד.

דב חנין: אחד הדברים הכי משמעותיים בתחום הלול זה לייצר יציבות בתחום הזה.

דב חנין: אנחנו משגעים גם את האנשים וגם את המערכת; כל הזמן הוראות חדשות ומשנים – פעם לולים כאלה, פעם לולים חדשים.

דב חנין: אני לא ידוע איך הם מסתדרים.

דב חנין: במקומם הייתי שוקל לעבור לתחום אחר, אם הייתי יכול - -

איתן כבל: אין להם, לצערי.

דב חנין: - - כי זה באמת בלתי אפשרי חוסר היציבות במערכת.

<קריאות: - - -

איתן כבל: חברים, הוא לא שאל כדי שתענו.

דב חנין: לכן אני מציע שבסעיף (ב) נאמר שכשאנחנו מאפשרים מכסות נוספות אנחנו נאפשר אותן כבר לולים האולטימטיביים הטובים שאנחנו מעוניינים להגיע אליהם בסוף הדרך.

דב חנין: הלולים האלה הם ללא כלובים, ואז אתה מסמן אופק לענף, ומסמן אופק שגם מקל את מצוקתם של בעלי החיים, ומייצר אמירה ערכית שלשם אנחנו מתקדמים.

דב חנין: זה צעד קטן, אבל זה צעד בכיוון הנכון.

איתן ברושי: צעד קטן, אבל לא להיום.

איתן כבל: יוסי וולפסון, משפט, בבקשה.

איתן כבל: אני רוצה להתייחס לזה.

<יוסי וולפסון: קודם כול אנחנו מדברים פה על מכסות חדשות ללולים חדשים, ללולנים חדשים – לא לאנשים שיושבים פה.

<יוסי וולפסון: בלולים האלה ישבו 130 אלף תרנגולות.

<יוסי וולפסון: אנחנו מבקשים לחסוך מ-130 אלף התרנגולות האלה את החיים בכלוב.

<יוסי וולפסון: אין סיבה לכלוא בעל חיים בכלוב לכל החיים שלו.

<יוסי וולפסון: אני לא אכנס למדע של זה, לסבל שכרוך בזה – אני רק אגיד שיש לנו דוח כלכלי מפורט שנשמח לתת לוועדה - -

איתן כבל: אני מכיר את זה.

<יוסי וולפסון: - - שהעלויות לא שונות, השטחים הנדרשים הם לא שונים, ושהמגמה בעולם – גם באירופה וגם בארצות-הברית – גם מבחינה משפטית וגם מבחינת השאלה, לאן השוק הולך בפועל היא ללולים בלי כלובים - -

איתן כבל: תודה.

<יוסי וולפסון: - - אני יודע שיש רפורמה תלויה ועומדת שדנים בה.

<יוסי וולפסון: אנחנו לא מדברים עליה כרגע.

<יוסי וולפסון: אנחנו מדברים על אותם 130 אלף תרנגולות שאנחנו מוסיפים אצל אנשים חדשים, ואותן אפשר להוציא מהכלוב.

איתן כבל: יוסי, אני רוצה לומר את הדבר הבא וגם לכם: הקו שאני רוצה להציע הוא כזה.

איתן כבל: הרי מדובר כאן במגדלים חדשים ובמכסות חדשות – הכול חדש.

איתן כבל: אני רוצה להציע שהמגדלים האלה כבר יפעלו לפי התקנות החדשות שיוכנסו.

איתן כבל: אני לא יודע מה תהיינה התקנות, אבל בכל מקרה הן תהיינה תקנות חדשות שתשנינה את המצב.

איתן כבל: אני לא עכשיו יודע מפה לקבוע לוועדת החינוך.

איתן כבל: אתם יודעים את עמדתי בעניין הזה.

איתן כבל: כמובן, אני אסייע כמיטב יכולתי בוועדה, אבל אני אומר את הדברים בצורה ברורה.

<אסף לוי: כמובן, לול חדש חייב לעמוד בתקנות רישוי עסקים שכוללים גם את התקנות הקיימות וגם את התקנות שיתהוו, אבל כלובים או לא כלובים זאת החלטה כלכלית.

<אסף לוי: זה לא נקבע כאן.

איתן כבל: חברות וחברים, אני לא פותח כאן את הדיון.

איתן כבל: אני רק אומר ומפנה שהלולים החדשים ייבנו בסטנדרט החדש שייקבע בוועדת החינוך של הכנסת.

<יוסי וולפסון: אבל זה כורך את זה ברפורמה.

איתן כבל: יוסי, אני יכולתי להגיד, חברים, אין תקנות, אין שום דבר.

איתן כבל: אני בצד שלכם.

איתן כבל: אל תיקחו אותי ונעכב את כל התהליך על זה.

איתן כבל: אמרתי בצורה ברורה – על פי הכללים החדשים שייקבעו.

איתן כבל: אני לא יכול להגיד דבר כזה כחבר כנסת.

איתן כבל: מה שברור הוא שבכל מקרה ההחלטות שתתקבלנה בוועדת החינוך לא דומות.

איתן כבל: אפילו ההצעות הרעות, לשיטתי, שאותן ניסיתי בזמנו למנוע - -

דב חנין: אם כבר עושים כלובים חדשים למה לא לעבוד בסטנדרט חדש שאנחנו נקבע כאן?

איתן כבל: לא, לא.

איתן כבל: אין לנו סמכות.

איתן כבל: אני מודיע כאן בצורה ברורה בעניין הזה – הלולים החדשים לא ייבנו, אלא על פי הסטנדרט החדש שייקבע בוועדת החינוך.

<אסף לוי: כבר עכשיו לול חדש צריך לעמוד בתנאי של 700 - -

איתן כבל: אסף, תגיד לי - -

<אסף לוי: מה שמופיע בתקנות.

איתן כבל: אסף, אל תעזור לי.

<אסף לוי: אני כבר נתתי לך את זה.

איתן כבל: לא, אל תיתן לי.

איתן כבל: אתה עונה לי על מה שאני לא שואל אותך.

איתן כבל: לא ביקשתי את התשובה שלך לזה.

איתן כבל: אני ביקשתי להגדיר על-פי הכללים שייקבעו בוועדת החינוך של הכנסת.

איתן כבל: מה שיעבור שם זה מה שיהיה.

איתן כבל: אלה האפשרויות שיעמדו בפני החקלאים.

איתן כבל: אל תענה לי ככה או ככה או ככה.

איתן כבל: מה אתה עכשיו מכדרר אותי?

איתן כבל: חברים, אתם רוצים שזה יעבור היום?

<קריאה: מה עושים עם המכסות שנותנים להם בינתיים?

<קריאה: יגדלו אותן מחוץ - -

איתן כבל: שמעת מה שאני אומר?

איתן כבל: כל מי שמקבל מכסה חדשה יצטרך לפעול בסטנדרט החדש.

איתן כבל: אני לא אשלח אנשים להוציא מיליון שקל כדי שישקיעו שאחר כך יצטרכו לעשות את כל התהליך מחדש.

איתן כבל: מה פתאום, אני השתגעתי?

איתן כבל: זה חוסר אחריות מטורף.

איתן כבל: אלה יעשו כללים, אלה יתחילו לעשות שדרוג – תגידו, אני מדבר עליכם, לא עליי.

איתן כבל: מי בעד?

איתן כבל: בעד תקנה 5(ב) – פה-אחד

איתן כבל: נמנעים – אין

איתן כבל: תקנה 5(ב) אושרה.

איתן כבל: הערות?

<מרב תורג'מן: אדוני מעלה להצבעה את סעיפים קטנים (ג), (ד).

איתן כבל: מי בעד?

איתן כבל: בעד סעיפים 5(ג), (ד) – פה-אחד

איתן כבל: נמנעים – אין

איתן כבל: סעיפים 5(ג), (ד) אושרו.

איתן כבל: מי בעד?

איתן כבל: בעד סעיף 5(ה) – פה-אחד

איתן כבל: נמנעים – אין

איתן כבל: סעיף 5(ה) אושר.

איתן כבל: הערות?

איתן כבל: תודה רבה.

איתן כבל: מי בעד?

איתן כבל: בעד סעיף 6 – פה-אחד

איתן כבל: נמנעים – אין

איתן כבל: סעיף 6 אושר.

איתן כבל: מה התיקון?

<מרב תורג'מן: התיקון הוא תיקון לנוסח בפסקה 7(א)(2) שבמקום "לא תינתן זכות שימוש בקרקע", שהרי ממילא אין כאן סמכות לא לתת את זכות השימוש בקרקע אז הסעיף ינוסח כך: "זכות השימוש בקרקע שעליה יוקם האתר החדש תינתן לכל בעלי הנחלות באותו היישוב המגדלים את מכסתם בלול זה".

איתן כבל: הגיוני לחלוטין.

איתן כבל: אני מעלה להצבעה עם התיקון.

<יוסי אדוני: אפשר הערה?

איתן כבל: כן, יוסי.

<אסף לוי: לא, זה לא 25,000 ביצים.

איתן כבל: זה 25,000.

<יוסי אדוני: למה לא? זה כן קשור.

<יוסי אדוני: זה 7(ב).

<יוסי אדוני: 25,000 ביצים לכל דונם.

<אסף לוי: לכל דונם, אבל למי שהוא בעל הקרקע שעיבד.

<אסף לוי: זה לא לכל מי שעובר לשם.

<יוסי אדוני: ואם חקלאי הוא בעל הקרקע, והוא גם בעל מכסת ביצים שצריך לשדרג את הלול שלו?

<יוסי אדוני: הוא לא הולך לאזור הגידול.

<יוסי אדוני: הוא משדרג את הלול ליד הבית, כפי שאנחנו מקדמים את התכנית.

איתן כבל: אתה יודע מה אני מבין?

איתן כבל: שאם יש לו האישורים שזה לא ליד הבית; והרי יש גם הבעיות שנובעות מהרחבה של לולים ליד הבית, והוא עומד בכל התנאים – אני לא רואה בעיה, אלא אם כן תתקן אותי.

איתן כבל: שמואל לויט, בבקשה.

<שמואל לויט: רק להוריד את ה' הידיעה; שיישאר ב"אתר חדש".

<שמואל לויט: הוא יכול לוותר על שטח לטובת לול שהאגודה תקים עבור חברים, והוא יכול לעבור ללול אחר, אבל בתנאי שיהיה אתר חדש כהגדרתו.

<שמואל לויט: רק צריך להוריד את ה' הידיעה.

<מרב תורג'מן: באיזה סעיף?

<מרב תורג'מן: מה זה משנה?

<שמואל לויט: זה מחייב אותו לבוא לאתר שעליו הוא ויתר על הקרקע - -

איתן כבל: צודק.

איתן כבל: בסדר.

<שמואל לויט: הוא רוצה לעבור לאתר אחר.

<שמואל לויט: צריך להוריד את ה' הידיעה.

<שמואל לויט: יש הגדרה ללול חדש.

<שמואל לויט: אין בעיה שהוא יעבור ללול חדש אחר.

<שמואל לויט: בהגדרות לול חדש זה לול שהוקם לפי כל הכללים.

<אסף לוי: ואם הוא לא עבר ללול חדש?

איתן כבל: אבל כתוב כאן.

<אסף לוי: גם אם הוא ויתר?

<אסף לוי: אבל אני רוצה שהוא יוותר על הקרקע - -

איתן כבל: הוא מוותר.

<אסף לוי: - - כי שם - - -

<קריאות: הוא מוותר.

<אסף לוי: הוא לא ויתר.

<אסף לוי: ואם הוא - - -

<יוסי אדוני: הוא מתפרנס מ-20 דונם - - - או עגבניות.

<יוסי אדוני: אתה לוקח לו את השטח.

<יוסי אדוני: הוא לא מוותר?

<אסף לוי: אתה יוצר פה בעיה.

<יוסי אדוני: איזו בעיה?

<שמואל לויט: הוא ויתר על השטח.

איתן כבל: חבר'ה, בואו נעשה סדר, זה לא כזה מסובך.

<שמואל לויט: הוא ויתר על השטח.

<שמואל לויט: האגודה לקחה את זה וחילקה ל-20 חברים.

<שמואל לויט: אבל הוא לא רוצה להיכנס ללולים באתר ההוא, אלא רוצה להיכנס לאתר חדש אחר שבונים.

<שמואל לויט: בכל מקרה הוא ויתר כבר - -

<אסף לוי: - - -

<קריאה: כן, ברור שכן.

<שמואל לויט: - - בכל מקרה הוא ויתר כבר, ואם הוא לא עובר לאתר חדש בתוך 24 חודשים ממילא זה מתבטל.

<שמואל לויט: רק תוריד את ה' הידיעה, והכול בסדר.

איתן כבל: אסף, אני לא דוקטור, אבל זה - -

<אסף לוי: אם אנחנו מעריכים שאנחנו מבקשים להגיע לוועדה פעם נוספת - -

<יוסי אדוני: זה החלום הרטוב של משרד החקלאות, שלא יאשרו את הכללים היום.

איתן כבל: מה זה קשור?

איתן כבל: אתה מוכן, בבקשה?

איתן כבל: זה שלא הבנת זה לא אומר - -

<אסף לוי: הוא לא הבין.

איתן כבל: אני מציע את הדבר הבא - -

<אסף לוי: אני מבקש להשאיר את הסעיף כמו שהוא.

<אסף לוי: אני מבקש את הזמן לבחון.

<אסף לוי: מכיוון שאנחנו רוצים שהתקנות האלה יאושרו היום, ומאחר שאני מעריך שנבקש להגיע לוועדה שוב אם נראה שזה נכון נתקן גם את הסעיף הזה.

<עמרם דהן: - - -

איתן כבל: אתה רוצה שאני אסיים את זה?

איתן כבל: די.

איתן כבל: כל אחד פה חכם.

איתן כבל: הלוואי שהייתם מגדלים כמו שאתם חכמים פה.

<עמרם דהן: אני מזמין אותך - - - אם היה חשוב - - - מנכ"ל משרד החקלאות היה בא.

<עמרם דהן: הוא לא צריך ללכת לאימא, לשאול ולחזור.

<עמרם דהן: אתה לא ילד בגן.

<עמרם דהן: אתה דוקטור.

<עמרם דהן: הוא צריך ללכת – כן קיבל אישור מהמנכ"ל או לא קיבל אישור.

<עמרם דהן: תגידו לו את האמת.

<אסף לוי: השאלה מקצועית.

<עמרם דהן: תגידו לו את האמת.

<עמרם דהן: תפסיקו לעבוד עליו.

<עמרם דהן: אני לא רוצה לגדל ולא אגדל ולא כלום.

<עמרם דהן: אבל תגידו את האמת.

איתן כבל: אני אוציא אותך.

איתן כבל: די, למה?

איתן כבל: עמי, אל תביך אותי.

איתן כבל: אני מאשר לך שתי דקות לצאת לצעוק בחוץ.

איתן כבל: תוציא את הכול ותחזור.

איתן כבל: אני מצביע על כל הסעיפים כולל התיקון של (ג) - -

<יוסי אדוני: אבל יש לי גם הערה ל-(ג).

איתן כבל: חבר'ה, אין לי בעיה.

איתן כבל: דברו כמה שאתם רוצים.

<יוסי אדוני: לסעיף (ג) יש לנו גם הערה חשובה.

<יוסי אדוני: אני מבקש - -

איתן כבל: לפני התיקון או אחרי התיקון?

<יוסי אדוני: לפני התיקון.

<יוסי אדוני: לפני שאתה מביא את זה להצבעה – נושא של 100,000 ביצים.

איתן כבל: בבקשה.

<יוסי אדוני: כבוד היושב-ראש, לגבי תוספת של 100,000 ביצים - -

איתן כבל: אסף, אני לא יודע לענות לו?

איתן כבל: מה אני אגיד לו? אני אגיד לו, אתה צודק?

<יוסי אדוני: תוספת של 100,000 ביצים באה לשמור על המשק המשפחתי ולתמרץ אותו.

<יוסי אדוני: קבענו שיהיו לולים עד 14,000 והסכמנו שזה יגדל ללולים של עד 16,000 כולל התוספות.

<יוסי אדוני: אני מבקש, וזה חשוב מאוד, לשמור על המשק המשפחתי.

<יוסי אדוני: אני מבקש שיוכנסו לפה שתי תוספות: א', ש- 16,000 זה כולל התוספות של 100,000 והתוספות שיהיו; שנית, תוספת תינתן תחת קורת גג אחת - -

איתן כבל: אל תתחיל איתי עם "קורת גג אחת" כמו בפעם הקודמת.

איתן כבל: עשה לי טובה, אני זוכר את קורת הגג.

<יוסי אדוני: כבוד היושב-ראש, עוד משפט.

איתן כבל: יוסי.

<יוסי אדוני: הבנתי.

איתן כבל: יוסי, אלה שאתה מבקש עבורם לא בתחום ההצבעה שלך.

<יוסי אדוני: - - ואם יתברר על-ידי הפיקוח או הפיתוח של המועצה לענף הלול או משרד החקלאות אחרי שנה-שנתיים שאותו לול שקיבל את התוספת על 100,000 ביצים - -

איתן כבל: יוסי, זה ארוך מדי.

איתן כבל: כבר נגמרה שנה.

<יוסי אדוני: - - יחלטו לו את התוספת אם פתאום הלול הזה יהיה 130,000.

איתן כבל: יוסי, תקשיב, עם כל הכבוד, אני לא משנה.

איתן כבל: מבחינתי זה סעיף שעבר כמו שצריך.

איתן כבל: אני מציע את הדבר הבא: אני אצביע על הכול עם תוספת של 2.

איתן כבל: אני אראה איך אנחנו מגיעים לסוף.

איתן כבל: אם נצליח להגיע לסוף כשיש לנו זמן נחזור לסעיף ונדון; אם לא נצליח אני אאשר אותו במתכונת עד הפעם הבאה שנחזור.

איתן כבל: אוקיי?

<יוסי אדוני: תודה.

איתן כבל: תודה רבה.

איתן כבל: כן, גברתי.

<תמר לוי בונה: אני רוצה להעיר את תשומת לבה של הוועדה שיש כאן הגבלה על גודל הלול.

איתן כבל: אנחנו יודעים.

איתן כבל: היינו כאן כבר בשנים קודמות, יקירה.

<תמר לוי בונה: בסדר גמור.

איתן כבל: זה בסדר גמור, אנחנו בעד.

איתן כבל: אני מעלה להצבעה את כל סעיף 7 להוציא סעיף (ב) ועם התיקון שהוקרא בפסקה (2).

איתן כבל: מי בעד?

איתן כבל: בעד סעיף 7 – פה-אחד

איתן כבל: נמנעים – אין

איתן כבל: סעיף 7 אושר עם התיקון בסעיף (2) ולמעט סעיף (ב).

איתן כבל: תודה, גברתי.

איתן כבל: - - - בתום לב.

<קריאה: באמת בתום לב.

<שמעון ביטון: אני באמת אומר – זה בתום לב.

<שמעון ביטון: מדובר בחקלאים שהייתה להם מכסה מוקטנת של 250,000.

<שמעון ביטון: התאפשרה להם השלמה ל-500,000.

<שמעון ביטון: הוקם לול גדול, וזה נתן להם מענה.

איתן כבל: מה אתה מבקש, שמעון?

<שמעון ביטון: אני מבקש להשאיר את כל הסעיף, למעט את סעיף (ד) שייתן הזדמנות חד-פעמית לשחרר את עשרה החקלאים האלה שיחזרו לגדל במשקם ובמושבם פעם אחת, ובתכנית השדרוג ממילא הם ילכו ללולים הגדולים יחד עם השותפים שלהם שזה אבא, דוד או שכן.

<שמעון ביטון: זה מקרים בודדים בלבד.

<שמעון ביטון: ניסיתי להגיע לסיכום גם עם מנכ"ל המשרד, אבל לא כל כך בהצלחה.

<שמעון ביטון: לכן אני מבקש לדון בזה.

<שמעון ביטון: אדוני היושב-ראש, אני מבקש לתת את ההזדמנות לחקלאים לחזור לביתם.

איתן כבל: תודה, שמעון.

איתן כבל: אסף, בבקשה.

<אסף לוי: אני לא חושב שזה נכון, אדוני.

<אסף לוי: סגרנו את הפרצה ב-2017 כשגילינו, שלצערנו, ניצלו את הסעיף הזה לרעה - -

<שמעון ביטון: סליחה, החקלאים לא ידעו את זה.

איתן כבל: די, אני אוציא אותך.

איתן כבל: אני קורא אותך לסדר פעם ראשונה.

יצחק וקנין: אני מאלה שהעלה את הבעיה של כפל הגידול שנפרץ.

יצחק וקנין: אנשים עשו כפל גידול, וגם המשיכו לגדל בלול שלהם.

יצחק וקנין: השאלה אם אתם מנטרלים את הסעיף הזה, האם זה לא מנטרל את זה שוב, שאנשים יעשו את הבלגן הזה.

<שמעון ביטון: לא יהיה בכלל.

איתן כבל: אני רוצה להזכיר בכל הכבוד שבפעם הקודמת – אני לא מתכוון שיהיה חוטא נשכר.

איתן כבל: אני אמרתי את זה, ואני חזרתי ואמרתי את זה, ועמדתי על רגלי האחוריות.

איתן כבל: אני הולך לקראת

איתן כבל: כם כפי שאף יושב-ראש, כנראה, לא הלך לקראתכם לפני, וכנראה גם לא יהיה אחריי.

<קריאה: זה הפחד.

איתן כבל: לכן אני מנסה להגיד את הדבר הבא.

איתן כבל: אסף, אני מוכן לשקול באופן נקודתי את הבקשה.

איתן כבל: אני רוצה לראות את השמות שלהם.

איתן כבל: אני מודיע פה קבל עם ועולם, שאם תעלה בעתיד בקשה מכם – אני רוצה גם שהדברים האלה ייאמרו בסיכום הדברים, שאסור יהיה לכם לעולם לבקש בקשה כזאת.

<קריאה: צודק.

איתן כבל: אני אומר את זה לכולם, גם לאלה שיהיו אחרינו, שהדבר הזה יהיה חלק ממורשת הקרב של המשרד שצריך לעבור.

איתן כבל: אני אומר בצורה מאוד ברורה.

איתן כבל: אבל אני עדיין רוצה לשמוע אנשים לפני שאני מקבל את ההחלטה.

<קריאות: - - -

איתן כבל: לא, לא.

איתן כבל: אחד מכם ידבר.

<רפי פרץ: אנחנו המגדלים ממושב דובב.

<רפי פרץ: אנחנו לא ידענו שהתנאי הוא לא לחזור.

<רפי פרץ: אני לא - - -

איתן כבל: אתה דוקטור, הוא לא.

<אסף לוי: פה זה קומון סנס.

<רפי פרץ: אם היינו יודעים את כל התנאים מראש לא היינו הולכים לגדל שם - - -

איתן כבל: רפי, די, מספיק, הבנתי.

<רפי פרץ: עוד משפט אחד.

איתן כבל: רפי, אתה רוצה לקלקל?

איתן כבל: תמשיך.

<קריאה: רפי, עזוב.

<קריאה: הוא רוצה לעזור לך.

איתן כבל: תקשיב טוב.

איתן כבל: אני אומר, אדוני המנכ"ל, האחריות תונח עכשיו לפתחך.

איתן כבל: אני מבקש שתצא הודעה בכתב לכל המגדלים שמתרה ומזהירה ואומרת בצורה ברורה שמי שיעשה את זה, אתם לא תעמדו מאחוריו.

איתן כבל: אני אומר את זה כאן – לבי, לבי, אני לא יכול לעמוד מול הקבוצה הזאת.

איתן כבל: אני מאמין להם - -

יצחק וקנין: איתן, זאת באמת כנות גדולה.

יצחק וקנין: זה תיקון עוול.

איתן כבל: אני לא מכיר את האנשים, אבל אני אומר שאני מאמין להם בעניין הזה.

איתן כבל: יכול להיות שדברים כאלה יקרו, ואסור שלבנו יהיה גס מדי גם במקרים שכאלה.

איתן כבל: לכן, חברות וחברים, אני מאשר את ההורדה של סעיף (ד).

<אסף לוי: אני צריך לבדוק את הנושא.

<אסף לוי: מבחינתנו זה - - - אני לא מוכן לזה.

<אסף לוי: אני מקבל את מה שביקש היושב-ראש, אבל אני לא חושב שזה נכון.

איתן כבל: אסף, סלח לי, מה עוד אדוני רוצה?

איתן כבל: יש עוד משהו שאדוני רוצה ושאני אחתום לו?

<אסף לוי: לא.

איתן כבל: תודה רבה.

<אסף לוי: ביקשתי - - -

איתן כבל: אתה מוכן, בבקשה?

איתן כבל: חברות וחברים, אם יש לכם הסתייגויות – אני מעביר את זה.

איתן כבל: יש לי פה חבר הוועדה חבר הכנסת יואב קיש.

איתן כבל: יש לנו גם זכויות בוועדה הזאת.

איתן כבל: זכותך להגיד מה שאדוני חושב, והלכתי אתך כברת דרך בתקנות האלה כמו בתקנות החלב, כמו בתקנות הפטם, כמו באלף ואחד דברים.

איתן כבל: מותר לנו גם לדרוש את העניין הזה.

איתן כבל: אני מעלה להצבעה את סעיף 8 להוציא סעיף (ד).

איתן כבל: מי בעד?

איתן כבל: בעד סעיף 8 – פה-אחד

איתן כבל: נמנעים – אין

איתן כבל: סעיף 8 אושר עם התיקון הטכני ולהוציא סעיף (ד).

<מרב תורג'מן: נכון.

<מרב תורג'מן: היה תיקון טכני בסעיף (ב).

איתן כבל: זה אחרון.

איתן כבל: אנחנו בסוף.

יצחק וקנין: איתן, אני יכול להגיד משהו?

יצחק וקנין: אני צריך לנהל את מליאת הכנסת כי היושב-ראש לא נמצא.

יצחק וקנין: אני מבין שיחסר לך זמן.

איתן כבל: אני כבר אומר לך שאני מסיים.

איתן כבל: יש לי שני עמודים.

<קריאה: הוא חייב לסיים.

<קריאה: 3,000 משפחות בצפון - -

איתן כבל: תודה, אדוני.

איתן כבל: אסף - -

<אסף לוי: אני צריך לעשות התייעצות אחר כך.

איתן כבל: עם מי תתייעץ?

איתן כבל: עם אלה שהיו צריכים להתייעץ קודם ולהביא לי את הדברים?

<אסף לוי: כן.

<אסף לוי: אם צריך אז כן.

איתן כבל: אז תעשה.

איתן כבל: מצדי אתה רוצה למשוך?

איתן כבל: תמשוך?

<אסף לוי: אני לא רוצה למשוך.

<אסף לוי: אני רוצה - -

איתן כבל: אם אתה רוצה למשוך, תמשוך.

איתן כבל: אני לא עובד אצלכם.

איתן כבל: יותר מדי זמן אני עובד אצלכם.

איתן כבל: אתה לא הבאת לי את זה כדי שאני אראה בזה "ראה וקדש".

<יוסי אדוני: בדקה ה-91.

איתן כבל: יוסי אדוני, החוצה.

איתן כבל: די, חלאס, כל אחד פה נהיה לי בעל בית.

איתן כבל: הערות?

איתן כבל: כן, שלמה.

איתן כבל: הוא אח של פרופ' שמעון שטרית.

<שלמה שטרית: כל פעם שאני מדבר אני צריך להגיד את זה?

<שלמה שטרית: אי אפשר לעשות את זה פעם אחת?

<לאה ורון: אני מבטיחה לזכור.

<שלמה שטרית: יש הערה על סעיף (ד)(2) שכתוב בו לגבי מועצה אזורית שבה יהיו 30 מגדלים באותו מושב.

<שלמה שטרית: ההמלצה הייתה שמדברים על 10 במקום 30.

<שלמה שטרית: פתאום זה שונה ל-30, וזה עושה את הסעיף הזה כאילו מיותר, לדעתי.

איתן כבל: מולי, אתה יודע לענות?

<שמואל לויט: הכוונה המקורית גם שלנו וגם של המשרד, לאפשר ביישובים בעיקר במרכז הארץ שבהם יש מעט מגדלים באותו יישוב שלא יכולים ליצור שותפות משמעותית, להתאגד במסגרת מועצה אזורית.

<שמואל לויט: הכוונה במקור הייתה ליישובים שיש בהם 4, 5, 8 ועד 10 מגדלים.

<שמואל לויט: פה מופיע 30.

<שמואל לויט: ב-30 יש תמיד אפשרויות הרבה יותר טובות ליצור שותפויות.

<שמואל לויט: לכן ההערה של שלמה נראית סבירה.

איתן כבל: אז לא הבנתי, אתם הייתם מתואמים במספר הזה עם משרד החקלאות?

<שמואל לויט: ההצעה של המועצה הייתה שזה יהיה עשרה.

<שמואל לויט: משרד החקלאות, כמובן, זכותו לקבוע אחרת.

<שמואל לויט: הוא קבע 30.

איתן כבל: אסף, לגבי סעיף (ד)(2) – בעל המכסה נמוך מ-30.

<אסף לוי: הסעיף הזה נועד כדי לאפשר למגדלים שאינם בצפון שאינם יישובי הטלה - -

איתן כבל: זה אמרנו.

<אסף לוי: - - כדי לאפשר להם לצאת ללולים הגדולים מחוץ ליישוב.

<אסף לוי: אנחנו יודעים שיש יישובים במרכז ובדרום הארץ שאין בהם הרבה מכסות הטלה.

<אסף לוי: לכן אנחנו מבקשים לאפשר ליישובים כאלה שמספר מגדלי ההטלה בכל יישוב הוא נמוך מ-30 – עשינו בדיקה לכל היישובים בצפון, והם הרבה מעבר לכך – לאפשר באותה מועצה אזורית לעשות לול בגידול משותף בלול אחד.

<אסף לוי: כלומר אם התנאי שלנו עד עכשיו היה באותו יישוב ליישובים שאין בהם הרבה מכסות הטלה שיכולים להקים את הלול הגדול, אנחנו מבקשים לאפשר להם לעשות באותה - - -

איתן כבל: שלמה, זה טוב.

<שלמה שטרית: אני אסביר לך מה הבעיה.

<שלמה שטרית: קודם כול היה דיון במליאת המועצה, ושם סוכם על עשרה.

<שלמה שטרית: במליאת מועצת הלול שמכירה את השטח יותר טוב מהרבה פקידים שיושבים במשרדים הגיעה למסקנה שעשרה זה המספר שצריך ולא 30, כי במושב שיש בו 30 יכולים להתאגד ולעשות באותו מושב; ובמושבים שיש בהם פחות מעשרה מתאגדים - - -

<אסף לוי: אם הם יכולים לבד, הם יכולים להקים לבד.

<אסף לוי: זה רק לתת את האפשרויות.

<אסף לוי: זאת הבחירה שלהם.

<אסף לוי: ואם הם לא מסתדרים?

<שלמה שטרית: - - -

<אסף לוי: זה מקל, זה לא מכריע.

איתן כבל: לי אין בעיה, שלמה, עם ההצעה של משרד החקלאות.

איתן כבל: לויט, זה נראה לך בעייתי?

<שמואל לויט: זה לא בעייתי.

<שמואל לויט: זה רק יכול לפתוח בבת אחת גידול מחוץ ליישוב.

איתן כבל: בחייך, עזוב.

<קריאה: זה בהחלט יפתח.

<קריאה: אנחנו בחרנו - -

איתן כבל: בחרתם עשרה?

<קריאה: אנחנו בחנו מועצות.

<קריאה: נמצא שיש מועצה שהיה נכון להעביר את ההחלטה הזאת ולהציע אותה.

<קריאה: זאת הצעה שלנו, לא של המשרד.

<קריאה: בגלל שנקבנו בעשרה, אז נקבו 30.

איתן כבל: חברים - -

<קריאה: היינו אומרים 30, היו אומרים 60.

<קריאה: זה הסיפור.

<לאה ורון: יש לכם בעיה עם זה?

איתן כבל: איזו בעיה?

<קריאה: זה יפתח - - - ותהיה נהירה למרכז.

<קריאה: יש לנו בעיה עם זה.

<קריאות: - - -

איתן כבל: חברים, אני סוגר 20.

איתן כבל: תודה רבה לכם.

<קריאות: - - -

איתן כבל: תודה, תודה לכם.

<שמואל לויט: רק תיקון טכני בסעיף (ג) האחרון.

<שמואל לויט: אם תהיה תוספת 1% אז צריך לשנות את 16% ל-17%.

<שמואל לויט: זה עניין טכני.

איתן כבל: אוקיי.

איתן כבל: תודה רבה.

איתן כבל: עוד משהו?

<קריאה: נחזור בסוף לסעיף 2.

<קריאה: שלא נשכח.

איתן כבל: תודה רבה לכם.

איתן כבל: תכניסי את התיקון של 17%.

<לאה ורון: אני לא הבנתי את ההערה של לויט בכלל.

<לאה ורון: מתי תרצה שיתקנו 16% ל-17%?

<שמואל לויט: אם מקבלים - -

איתן כבל: מתי "אם"?

<שמואל לויט: עכשיו.

איתן כבל: אז אני מצביע בלי להעלות את סעיף (ג).

איתן כבל: אני מעלה להצבעה את סעיף 9 (א) ו-(ב).

איתן כבל: מי בעד?

איתן כבל: בעד סעיף 9(א), (ב) – פה-אחד

איתן כבל: נמנעים – אין

איתן כבל: סעיף 9(א), (ב) אושר עם התוספות והתיקונים.

איתן כבל: נחזור ל-(ג) אחרי שנסיים.

איתן כבל: מי בעד?

איתן כבל: בעד סעיף 10 – פה-אחד

איתן כבל: נמנעים – אין

איתן כבל: סעיף 10 אושר.

איתן כבל: מי בעד?

איתן כבל: בעד סעיף 11 – פה-אחד

איתן כבל: נמנעים – אין

איתן כבל: סעיף 11 אושר.

איתן כבל: מי בעד?

איתן כבל: בעד סעיף 12 – פה-אחד

איתן כבל: נמנעים – אין

איתן כבל: סעיף 12 אושר.

איתן כבל: מי בעד?

איתן כבל: בעד סעיף 13– פה-אחד

איתן כבל: נמנעים – אין

איתן כבל: סעיף 13 אושר.

איתן כבל: מי בעד?

איתן כבל: בעד סעיף 14 – פה-אחד

איתן כבל: נמנעים – אין

איתן כבל: סעיף 14 אושר.

איתן כבל: מי בעד?

איתן כבל: בעד סעיף 15– פה-אחד

איתן כבל: נמנעים – אין

איתן כבל: סעיף 15 אושר.

<מרב תורג'מן: יש פה התוספת וסעיף 2.

איתן כבל: אני צריך לקרוא?

<מרב תורג'מן: אתה לא צריך לקרוא.

<מרב תורג'מן: זה טופס.

<מרב תורג'מן: אתה רק צריך לאשר.

איתן כבל: מי מאשר את התוספת?

איתן כבל: בעד התוספות – פה-אחד

איתן כבל: נמנעים – אין

איתן כבל: התוספות אושרו.

<לאה ורון: התוספות הראשונה והשנייה אושרו.

<מרב תורג'מן: אני רק אומר שצריך פה התאמות לשנה כיוון שהתקנות לא ייכנסו בשנת 2015.

<מרב תורג'מן: אנחנו נעשה את ההתאמות לעניין הזה.

איתן כבל: אוקיי.

<מרב תורג'מן: אתה צריך לחזור לסעיפים 2, 7(ב) ו-9(ג).

איתן כבל: אוקיי.

איתן כבל: תקנה 2.

<מרב תורג'מן: 2 זה המכסה.

איתן כבל: חברים, אני רוצה לעשות רביזיה.

<לאה ורון: אין עכשיו חצי שעה.

<לאה ורון: אין לך זמן.

<לאה ורון: זה מה שאמרתי לאסף בחוץ.

איתן כבל: אסף, נסכם כך.

איתן כבל: שנייה, אני לא אאפשר להפעיל את הסעיף הזה.

איתן כבל: הגיעו לירח – אנחנו לא נצליח למצוא לזה פתרון?

איתן כבל: העניין הוא כזה – הכוונה שלנו היא לא להביא לאישור עכשיו את הבקשה שלכם.

איתן כבל: אני אומר את זה בצורה ברורה לפרוטוקול.

איתן כבל: אנחנו מעכבים את כל התהליך.

איתן כבל: כיוון שאין לי זמן לנהל את הרביזיה, ואנחנו לא רוצים לעכב ולהוציא מהכוח אל הפועל את התהליך - - מה אתה עושה לי פרצופים?

<אסף לוי: - - -

איתן כבל: אתה רוצה שאני אעביר את זה כמו שזה?

איתן כבל: שאני אשתוק?

איתן כבל: אני מנסה למצוא לך עכשיו פתרון לעובדה – אתה עושה לי פרצופים במימיקה כשאתה מביא לי את זה בדקה ה-92.

<עמרם דהן: 3 צעירים - - -

איתן כבל: צא החוצה, צא החוצה.

<עמרם דהן: - - -

איתן כבל: צא החוצה.

איתן כבל: אלוהים ישמור, כל אחד יותר חכם מהשני.

איתן כבל: החוצה.

איתן כבל: די.

איתן כבל: כמה מתמודדים יש לכם פה?

<קריאה: שישה.

איתן כבל: כולם מתמודדים.

איתן כבל: רוצים להראות.

איתן כבל: אני מנסה לתת לך מענה.

איתן כבל: אני נותן לך את ההתחייבות שלי שבכל מקרה אני לא אקדם את התהליך הזה, ואנחנו נדון בו.

איתן כבל: אני פותח אותו בדיון הבא.

איתן כבל: זה רק תלוי בכם שתביאו את זה.

<אסף לוי: אבל המצב החוקי אומר שמחר - - -

איתן כבל: אבל אני מסביר לך.

איתן כבל: מה אתה מציע לי?

<אסף לוי: להישאר עד הערב.

איתן כבל: אני לא יכול.

איתן כבל: הן קמות.

<לאה ורון: לא תצליח.

<לאה ורון: צריך להוציא הודעה על רביזיה של 30 דקות, לפי תקנון הכנסת.

<לאה ורון: בשעה 16:00 הדיון מסתיים, כלומר נשארו לנו 10 דקות.

<לאה ורון: אין לנו 30.

איתן כבל: אם הייתי יכול הייתי עושה את זה בלי בעיה.

<אסף לוי: - - -

איתן כבל: אפשר לבקש מסגן יושב-ראש הכנסת שיעשה לי את זה 16:20 בשביל הרביזיה?

איתן כבל: מאיה, תיגשי עכשיו לוקנין, ותגידי לו שיתקשר אליי דחוף ביותר עכשיו.

איתן כבל: אני מבקש רביזיה על סעיף 8(ד).

איתן כבל: בואו נמשיך.

<מרב תורג'מן: אי אפשר לעשות - - - על 8(ד) כי 8(ד) לא אושר.

<מרב תורג'מן: צריך על כל 8 כדי להכניס את 8(ד).

איתן כבל: בסדר.

איתן כבל: אלה דברים טכניים.

<לאה ורון: היא צודקת.

<לאה ורון: זאת הערה נכונה.

איתן כבל: סעיף 2 – בואו נגיד מה הבעיה שם.

<אסף לוי: עם סעיף 2 אין בעיה.

<אסף לוי: אני אסכם אותו, ברשותך, כדי לעשות את זה קצר.

איתן כבל: בבקשה.

<אסף לוי: אדוני היושב-ראש ביקש שנוסיף 10 מכסות נוספות, כלומר 5 מיליון ביצים.

<אסף לוי: אם אנחנו נחליט, ככל שנתקדם בשער – והתנאי שלנו להסכמה שלנו לאחוז נוסף שיש הסכמות על השער – אז צריך להוסיף עוד 25 מיליון ביצים.

<אסף לוי: לכן 25 מיליון ביצים זה עוד תוספת של 1% לקיימים.

<אסף לוי: עוד 5 מיליון ביצים זה התוספת של 10 המכסות הנוספות.

<אסף לוי: סעיף 2 צריך להיות: "גודל משק הלול לייצור ביצי מאכל לשיווק בהיקף ארצי בשנת התכנון יהיה גידול מטילות לייצור בסך 2,330 מיליון ביצי מאכל לשיווק (להלן – המכסה הארצית).

איתן כבל: תודה.

<קריאה: זה כולל 30 של צמודי גדר?

<אסף לוי: כן.

איתן כבל: זה הכול כולל הכול.

<אסף לוי: אדוני היושב-ראש, שוב - -

איתן כבל: די, נו.

איתן כבל: אתה נראה לי האיש הכי כבול בעולם.

איתן כבל: ממש.

איתן כבל: אני מקווה שהם מבינים על מה אתה מדבר בכלל כשאתה שואל אותם.

איתן כבל: מי בעד סעיף 2 עם התיקון?

איתן כבל: בעד סעיף 2 – פה אחד

איתן כבל: נמנעים – אין

איתן כבל: סעיף 2 אושר עם התיקון.

<מרב תורג'מן: 2, 3 - - -

<אסף לוי: לאור התוספת הזאת אני מבקש להוסיף את סעיף 4(ב) מאחר שאנחנו מוסיפים ככל שנגיע להסכמות על הכול.

<מרב תורג'מן: תקנה 4 אושרה.

<מרב תורג'מן: אנחנו מבקשים עכשיו להוסיף לה סעיף קטן אחד.

איתן כבל: מהו?

<אסף לוי: "ועדת המכסות תקבע לכל מגדל שבאחת מהשנים 2014, 2015 ו-2016 שיווק כדין ביצים בכמות העולה על 87% מהמכסה שנקבעה לו באותה שנה, תוספת מכסה של 1% מהמכסה שנקבעה לו, לפי תקנת משנה (א)".

איתן כבל: אוקיי.

איתן כבל: זה האחוז.

איתן כבל: מי בעד?

איתן כבל: בעד סעיף 4(ב) – פה אחד

איתן כבל: נמנעים – אין

איתן כבל: סעיף 4(ב) מאושר.

איתן כבל: יש לנו עוד את 9(ב) ו-7(ג).

<אסף לוי: לאור האחוז הזה צריך להעלות מ-16% ל-17%.

איתן כבל: זה 7(ב), נכון?

<מרב תורג'מן: לא, זה 9(ג).

איתן כבל: מה עם 7(ב)?

<מרב תורג'מן: 7

<מרב תורג'מן: (ב) הוועדה עדיין לא אישרה.

איתן כבל: למה לא אישרנו את 7(ב)?

<מרב תורג'מן: כי זה היה צריך - - -

איתן כבל: תכף נחזור לדון בזה.

איתן כבל: אסף ואדוני ראש המועצה, תנו לי לסיים את מה שמונח לפניי, ברשותכם.

איתן כבל: נחזור ל-7(ב).

איתן כבל: זה מה שביקשתי אם יישאר לנו זמן.

איתן כבל: וכנראה, יש לנו זמן.

איתן כבל: אני רוצה להוסיף את 9(ג).

איתן כבל: אתה מעלה את זה ל-17%, נכון?

איתן כבל: יפה.

איתן כבל: מי בעד 9(ג) עם התיקון?

איתן כבל: בעד סעיף 9(ג)

איתן כבל: – פה אחד

איתן כבל: נמנעים – אין

איתן כבל: סעיף 9(ג) אושר עם התיקון.

איתן כבל: נשאר לנו עכשיו 7(ב) עד שיאשרו לנו את הרביזיה.

איתן כבל: זה עניין טכני.

איתן כבל: זה כללי הבית.

איתן כבל: יוסי אדוני או שמואל לויט, אני מבקש מאחד מכם שוב לנסות להסביר כאן לאסף - -

<אסף לוי: אז לפני כן אני אגיד עוד מילה.

<אסף לוי: הרציונל שמאחורי הסעיף הזה הוא לאנשים שיוותרו על מטע מניב לטובת משטחים – לתת להם פיצוי בגין מכסת ביצים – 25,000 ביצים על כל דונם שהם מוותרים.

<אסף לוי: הסיטואציה שעולה פה היא שהם אומרים שבן אדם מוותר על שטח מטע מניב תמורת לול שהוא לא יעבור אליו כשיש לו מקום אחר לגדל.

<אסף לוי: אז אם יש לו מקום אחר לגדל למה אני צריך שהוא יוותר על הקרקע שלו אם הוא לא מתכוון לעבור לשם?

<אסף לוי: אין שטחים אחרים ביישוב?

<יוסי אדוני: הוא נותן את זה לאגודה.

<אסף לוי: אני מנחש - - כדי להסדיר את זה - -

איתן כבל: אסף, אין כאן שום - -

<אסף לוי: - - -

איתן כבל: אני נותן לך את הסעיף הזה, 7(ב).

<אסף לוי: תודה רבה.

<אסף לוי: כלשונו.

<אסף לוי: אני אשב עם המועצה - -

איתן כבל: אתה הולך לשבת עם המועצה.

איתן כבל: בכל מקרה אנחנו נדון בו בדיון על אזורי עדיפות לאומית א'.

איתן כבל: אוקיי?

איתן כבל: אני מעלה אותו להצבעה.

איתן כבל: מי בעד סעיף 7(ב)?

איתן כבל: בעד סעיף 7(ב) – פה אחד

איתן כבל: נמנעים – אין

איתן כבל: סעיף 7(ב) אושר עם ההערה שלי לגבי דיון מחדש.

איתן כבל: מתי אני מחדש את הישיבה?

<לאה ורון: בעוד 10 דקות.

איתן כבל: נצא להפסקה של 10 דקות.

איתן כבל: חברים, אני מחדש את הישיבה.

איתן כבל: אני חייב לעלות למליאה לנאום.

איתן כבל: אני מצביע על הרביזיה.

איתן כבל: מי בעד הרביזיה?

איתן כבל: בעד הרביזיה – פה אחד

איתן כבל: נמנעים – אין

איתן כבל: הרביזיה אושרה.

איתן כבל: אני מבקש להעלות להצבעה את סעיף 8(ד) מחדש כפי שמופיע.

איתן כבל: נכון, אסף?

<אסף לוי: להקריא?

איתן כבל: כן.

<שלמה שטרית: - - -

איתן כבל: שלמה, אני פתחתי את זה כדי שנצביע.

איתן כבל: לא כדי שנקיים עכשיו דיון.

<שלמה שטרית: לא לגבי זה.

איתן כבל: שנייה.

איתן כבל: תנו לי לסיים את הרביזיה.

איתן כבל: מי בעד 8(ד) כניסוחו?

איתן כבל: בעד סעיף 8(ד) – פה אחד

איתן כבל: נמנעים – אין

איתן כבל: סעיף 8(ד) אושר.

איתן כבל: שלמה, בבקשה.

<שלמה שטרית: משפט אחד לגבי הסעיף - -

איתן כבל: אין, כבר הצבענו על הכול, שלמה.

<קריאה: במסגרת הרביזיה אפשר?

איתן כבל: אין דבר כזה.

<לאה ורון: הבקשה לדיון מחדש הייתה על סעיף 8(ד) בלבד.

<לאה ורון: שאר הסעיפים אושרו.

איתן כבל: אתה מבקש לדבר אתי על כנפיים כשדיברנו על ביצים.

איתן כבל: אתה לא יכול.

איתן כבל: בחקיקה אין דבר כזה.

איתן כבל: מבחינתי העניין סגור.

איתן כבל: אני רוצה לומר כמה דברים.

איתן כבל: קודם כול תודה לכם.

<קריאות: תודה לך.

איתן כבל: אני פונה למשרד וגם למגדלים.

איתן כבל: אנחנו מוסיפים פה מכסות, 1% הזה.

איתן כבל: אני לא מתכוון שמישהו יעשה בו מסחרה.

איתן כבל: אני לא התאבדתי פה בשבילכם ועושה את העבודה כדי שאתם אחר כך תשכירו את כל המכסות האלה.

<קריאה: מה זה מסחרה?

איתן כבל: להשכיר אותן, לא לגדל אותן.

<קריאה: אין דבר כזה.

איתן כבל: אל תעשו לי את הפרצופים האלה.

איתן כבל: אני אומר כדי שהדברים ייכתבו בפרוטוקול.

איתן כבל: אני לא עושה את העבודה הזאת כדי שהמשק המשפחתי ייפגע.

איתן כבל: שנית לגבי החבר'ה מדובב – בדיון הבא אנחנו מעלים את העניין הזה.

איתן כבל: אסף, אני מאוד מבקש – זאת פנייה אישית שלי ושל חברי הוועדה שבמקרה הזה תבואו בלב פתוח ובנפש חפצה.

איתן כבל: אני רוצה להזכיר שהלכתי איתכם גם בדיונים הקודמים לסגירת המהלך הזה.

איתן כבל: אבל, אתה יודע, אף אחד לא מלאך.

איתן כבל: אני לא רוצה, חס וחלילה, להאשים.

איתן כבל: לא מדובר ביותר מדי אנשים.

איתן כבל: במקרה הזה כן אפשר לבוא עם המגבלות שהמועצה מוציאה הודעת אזהרה.

איתן כבל: השמים לא ייפלו על כמה מיליונים של ששת המגדלים האלה.

איתן כבל: אני גם אומר לכם, לא קל לי, אני רוצה שיהיה ברור לכם.

איתן כבל: בסך הכול אני זה שהלכתי עם המשרד בדין כדי לסגור את המהלך הזה.

איתן כבל: כן, מה רצית?

איתן כבל: אני כבר אומר שאי אפשר לפתוח כלום.

<עמרם דהן: אתם ביטלתם את אזור העדיפות.

<עמרם דהן: אם ביטלתם את אזור העדיפות אז גם לבטל את 5(3).

<לאה ורון: בסדר, הישיבה נעולה.

איתן כבל: חברים, אתם לא מבינים דבר אחד – זה הוצבע.

איתן כבל: כבר אושר.

איתן כבל: אתה רוצה שאני אעשה רביזיה?

איתן כבל: ואם אני אעשה רביזיה כבר לא יהיה לי לאן לעכב את התהליך הזה, והתקנות לא תעבורנה.

איתן כבל: אין דבר כזה, חברים.

איתן כבל: כן, אסף, בבקשה.

<אסף לוי: אני מבקש להודות לאדוני היושב-ראש, לגברתי מנהלת הוועדה ולייעוץ המשפטי על התמיכה בלוחות הזמנים שאנחנו גררנו אתכם.

<אסף לוי: אנחנו נעשה את מרב המאמצים שבשנה הבאה נתנצל שוב.

<קריאות: - - -

איתן כבל: התוספת הייתה במקומה.

איתן כבל: כי אמרתי, זה היה "העתק-הדבק" משנה שעברה.

<לאה יוגב: אדוני היושב-ראש, אנחנו מבקשים להודות לך בשם כל המגדלים.

<לאה יוגב: גם לך מגיע.

<לאה יוגב: שיגענו אותך במייל.

איתן כבל: תודה.

איתן כבל: הישיבה נעולה.